Cari Pasal! Betul Ke Pasar Basah Makanan Eksotik Di China Beroperasi Semula?

Untuk mendapatkan lebih banyak info tentang coronavirus di Malaysia, sila dapatkannya di sini.

Belum reda wabak virus korona baharu (COVID-19) di seluruh dunia
, pasar basah di Guilin, Tenggara China sudah mula dibuka
menjual haiwan eksotik
.

Tindakan itu sebagai sambutan sempena kejayaan China mengawal kemaraan wabak COVID-19.

Berpusu-pusu pelanggan hadir ke pasar tersebut untuk
membeli daging kucing dan anjing
 bagi menyediakan juadah tradisi.

Perkara tersebut menunjukkan mereka seolah-olah memandang rendah
bahaya COVID-19 yang hampir meragut 2 juta nyawa di seluruh dunia
.

Di Malaysia, angka kes positif dan kematian adalah seperti berikut:

[covid_19]

Apa yang sedang berlaku?

Pasar basah dibuka tanda wabak COVID-19 sudah berakhir

Apabila kita pergi ke pasar basah,
 ia tidak bersesuaian dengan amalan jarak sosial
.

Jumlah penduduk yang mengunjungi pasar tersebut bukannya sedikit.

Mereka menyambut kejayaan penurunan kes positif dan peningkatan kes yang sembuh
seolah-olah wabak itu telah berakhir
!

Hakikatnya,
vaksin dan ubat antiviral pun masih belum ditemui sekiranya berlaku sesuatu yang tidak dijangka
.

Apa yang lebih menakutkan –
haiwan yang jadi suspek utama penyebaran virus, kelawar dan tenggiling
 turut dijual di pasar tersebut!

Menurut seorang pegawai pemeriksa, penduduk tempatan menyifatkan
wabak virus korona baharu kini tidak lagi menjadi masalah mereka
.

“Ia adalah masalah negara asing sekarang”.

Apa yang mungkin mereka kurang sedar tentang virus korona adalah spesies virus tersebut
mudah untuk mengalami proses mutasi
.

Perkara ini telah disebutkan di dalam kertas kajian yang diterbitkan pada tahun 2007 oleh pengkaji dari Hong Kong.

Mereka telah meneliti semula
kes wabak epidemik virus korona sindrom pernafasan akut teruk (SARS-CoV)
.

Baca juga:

Menurutnya, tabiat pengambilan makanan eksotik oleh penduduk China boleh bertindak sebagai bom masa.

Virus korona mudah melalui proses rekombinasi genetik yang
boleh menghasilkan subjenis baharu dan wabak
 di masa akan datang.

Namun, kedegilan penduduk tempatan akhirnya mengundang padah apabila
virus COVID-19 muncul pada penghujung tahun 2019
 dengan gelaran awal SARS-CoV-2.

Nama tersebut diberikan sedemikian berikutan strukturnya yang hampir sama dengan virus SARS.

Tindakan sambil lewa di pasar basah China bakal mengundang spesies virus korona baharu

Kajian yang dibuat terhadap sumber virus korona menunjukkan kebarangkalian tinggi virus itu berasal daripada kelawar dan tenggiling.

Kelawar yang bukan sahaja perumah kepada COVID-19 malah virus berbahaya lain masih dijual dalam bentuk sup atau sebagai herba ubat tradisional.

Perkara ini memberi perspektif kepada negara lain untuk merancang sebaiknya apabila
perintah berkurung bakal diisytiharkan tamat
.

Artikel berkaitan:

TIDAK SERIK! Daging Kelawar Masih Dijual Di Pasar Sulawesi

Selepas PKP Berakhir, Adakah Kita Boleh Jalani Kehidupan Macam Biasa?

Perkara yang sedang berlaku di pasar Guilin ini tidak boleh berlaku di mana-mana negara.

Menurut saksi yang berada di sana, bukan sahaja mereka menyembelih dan menjual daging haiwan eksotik, malah tahap kebersihan sangkar dan susunan “stok daging” juga tidak diuruskan dengan betul!

Benda sama turut berlaku di Dongguan, Selatan China.

Perkara ini berlaku seusai
kerajaan China menamatkan tempoh
lockdown
 dan menggalakkan penduduknya meneruskan kehidupan seperti biasa bagi memulihkan ekonomi.

Tamat tempoh berkurung tidak bermakna wabak sudah berakhir

Negara-negara luar termasuk Amerika Syarikat dan United Kingdom kini sedang mengalami peningkatan pesat pada jumlah kes positif.

Di Malaysia sendiri, kenaikan kes masih lagi konsisten pada jumlah melebihi 100 kes baharu sehari.

Semuanya gara-gara virus yang muncul dari
lokaliti makanan eksotik yang terletak di pasar basah Wuhan.

Sekiranya negara telah mencapai kriteria minimum untuk menamatkan tempoh berkurung,
satu protokol khas perlu diwujudkan
.

Perkara ini perlu dilaksanakan agar penularan wabak boleh dihentikan sepenuhnya.

Jangan pandang ringan tentang virus baharu yang banyak benda kita tahu ini. Berikut antara fakta tentang virus COVID-19 yang merisaukan:

Amalan
jarak sosial dan langkah pencegahan lain
 tidak boleh dilupakan.

Mereka yang dijangkiti boleh bebas gejala
, maka perlu ada batasan dalam hubungan, sehingga vaksin dan ubat antiviral disahkan selamat untuk kegunaan umum.

Jangan ikut seperti apa yang berlaku di pasar basah Guilin.

Sebagai contoh, mungkin pihak kerajaan masih berbelah bahagi untuk membenarkan pembukaan bazar pada bulan Ramadan yang hampir tiba.

Namun, jika kes masih lagi menular, demi kemaslahatan bersama, elok dibatalkan terlebih dahulu pembukaan bazar tersebut.

Tiada apa yang lebih berharga selain nyawa manusia.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Alzheimer dan Demensia: Mengapa Ingatan Terhadap Muzik Tidak Boleh Hilangkan?

Sesetengah muzik memberi inspirasi kepada anda untuk melangkah, ada yang memberi inspirasi kepada anda untuk keluar dan mengubah dunia. Dalam apa jua keadaan, wajar untuk mengatakan bahawa muzik menggerakkan seseorang dengan cara yang istimewa.

Jika anda mendengar suatu muzik, otak anda akan melakukan sesuatu yang dinamakan sebagai
Autonomous Sensory Meridian Response
(ASMR), yang membuatkan anda berasa seperti kesemutan atau menyengat di dalam otak atau kulit kepala anda. Ia adalah ‘buzz’ semula jadi, ganjaran semula jadi, yang digambarkan oleh sesetengah orang sebagai ‘orgasme kepala’.

Grafik: World Economic Forum

Peranan ASMR terhadap keadaan Alzheimer dan demensia

Ternyata ASMR sangat istimewa. Menurut satu kajian yang baru-baru ini diterbitkan dalam
The Journal of Prevention of Alzheimer’s Disease
, bahagian otak anda yang bertanggungjawab untuk ASMR tidak hilang kepada Alzheimer. Alzheimer cenderung untuk meletakkan seseorang kepada lapisan kekeliruan, dan kajian itu menegaskan bahawa muzik kadang-kadang boleh mengangkat seseorang keluar daripada kekeliruan Alzheimer dan mengembalikan mereka (sekurang-kurangnya satu bentuk) kepada normal walaupun hanya untuk seketika. ASMR adalah suatu yang berkuasa!

Jeff Anderson, M.D., Ph.D., profesor madya dalam Radiologi di
University of Utah Health
 dan penulis dalam kajian itu berkata, di dalam masyarakat kita, diagnosis demensia adalah semakin bertambah dan sumber cukai yang maksimum. Tiada siapa yang mengatakan bahawa bermain muzik akan menjadi ubat untuk penyakit Alzheimer, tetapi ia mungkin membuatkan simptom lebih mudah diurus, mengurangkan kos penjagaan dan meningkatkan kualiti hidup pesakit.

Baca juga:

Alzheimer dalam Kalangan Warga Tua, Apa yang Anda Perlu Tahu

Muzik Bukan Melalaikan, Tetapi Satu Terapi!


Risau Dijangkiti COVID-19 Kalau Makan Ayam, Lembu? Ini FAKTA Yang Perlu Anda Tahu!

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Hari-hari makan lauk ikan…tapi boleh ke makan daging dan juga ayam? Tidak ada risiko bahaya ke? Entah-entah haiwan ternakan itu dijangkiti virus COVID-19? Risaulah pula.

Statistik di Malaysia adalah seperti berikut:

[covid_19]

Haiwan ternakan berisiko dijangkiti?

Apabila virus COVID-19 disahkan sebagai pandemik, pastinya keadaan seperti ini boleh mendatangkan kerisauan kepada semua individu
.

Persoalan tentang siapa yang berisiko dijangkiti pastinya sering bermain di fikiran. G
olongan yang lebih berusia, mempunyai imun yang lemah, lelaki serta perokok dikatakan sebagai kelompok berisiko
. Bagaimana pula dengan binatang seperti haiwan ternakan?

Adakah haiwan yang diternak berisiko untuk dijangkiti dan sekali gus meningkatkan kemungkinan untuk menjangkiti individu yang memakannya? Alamak, sudahlah setiap hari masak hidangan lauk ayam dan daging. Takutnya!

Baca juga:

Haiwan ternakan dan risiko virus COVID-19

Eh…usah terlalu risau. Walaupun manusia terdedah kepada jangkitan virus COVID-19, namun berita baiknya haiwan ternakan seperti ayam, lembu dan kambing tidak berdepan risiko untuk dijangkiti wabak ini.

Menurut Pengarah Pusat Keselamatan Makanan dan Kesihatan Awam di Iowa State University, Jim Roth, coronavirus seperti sejenis virus yang gemar berpindah daripada spesies haiwan kepada manusia. Ia
 bermutasi menjadi virus yang menjangkiti kebanyakan manusia
.

Jim yang juga merupakan Profesor Mikrobiologi Veterinar dan Perubatan Pencegahan menjelaskan, jika binatang ternakan mendapat jangkitan virus COVID-19 dan menjadi sakit, pastinya kita akan mengetahui tentang perkara tersebut melalui negara lain yang terkesan dengan wabak ini.

“Virus COVID-19 dilihat sebagai 1 spesies virus yang sangat spesifik kepada manusia,” ujar Jim.

Pada ketika ini, penyelidik sedang mengkaji kemungkinan haiwan yang diternak mungkin terdedah kepada peratusan kecil risiko jangkitan atau menjadi pembawa virus corona. Tetapi ia masih terlalu awal untuk disahkan buat masa ini.

“Sudah tentu % risiko jangkitan yang rendah kepada binatang ternakan seperti ayam, lembu dan kambing adalah berita baik kepada pengeluar ternakan, pembekal dan juga pengguna di Amerika Syarikat serta seluruh dunia.

Sekurang-kurangnya,
berita ini boleh memberikan 1 kelegaan dalam ketidakpastian mengenai coronavirus yang telah membataskan banyak kegiatan harian setiap individu
,” kata Jim.

Baca juga:

Individu Dengan Virus Corona Boleh Sebarkannya Walaupun Masih Tiada Simptom!

Saintis Mengatakan Daging Ular Punca Virus Korona Tersebar?

Walau bagaimanapun, Jim turut memberitahu penularan wabak COVID-19 mungkin akan mengganggu bekalan makanan di Amerika Syarikat. Ini berikutan kekurangan tenaga kerja bagi industri pembungkusan daging.

“Prosedur pembungkusan daging, pemprosesan dan pengedaran berlaku sepanjang masa dan daging segar mempunyai jangka hayat terhad. Jika kebanyakan pekerja terpaksa berada di rumah, maka kekurangan tenaga kerja akan melambatkan operasi di kilang,” jelas Jim.

Di sebalik semua itu, Jim menegaskan setakat ini, semua penyelidikan dan kajian yang dilakukan, menunjukkan daging, susu dan telur adalah sumber makanan yang selamat untuk diambil.

Risiko virus COVID-19 kepada manusia

Sesetengah coronavirus yang menjangkiti haiwan boleh menjadi ancaman jangkitan kepada manusia dan tersebar di antara individu, tetapi ia sesuatu yang jarang untuk berlaku.

Sindrom pernafasan akut kronik (SARS) dan sindrom pernafasan Timur Tengah (MERS) adalah contoh penyakit yang disebabkan virus corona
 yang berasal dari haiwan dan merebak kepada manusia.

Ini yang disyaki berlaku dengan virus punca pandemik wabak COVID-19 pada masa kini.
Walau bagaimanapun, sehingga ke hari ini, masih belum dapat dikenal pasti sumber sebenar virus COVID-19
.

Buat masa ini, masih tidak ada bukti menunjukkan haiwan peliharaan dan haiwan ternakan boleh menyebarkan COVID-19 atau menjadi sumber jangkitan virus tersebut.

Risiko jangkitan kepada haiwan ternakan & peliharaan

Jika anda mengalami sebarang simptom tidak sihat dan gejala COVID-19, atau disahkan positif, anda harus mengehadkan kontak dengan haiwan peliharaan atau sebarang haiwan lain, sama seperti mengehadkan kontak dengan manusia.

Sangat disarankan untuk individu yang bergejala COVID-19 untuk mengehadkan kontak sehingga maklumat lanjut mengenai virus ini diperolehi
. Ini bagi memastikan tahap keselamatan bagi anda sebagai manusia dan kepada haiwan dapat dijaga.

Jika anda tetap perlu menjaga haiwan peliharaan atau berada bersama haiwan ketika anda tidak sihat, pastikan anda membasuh tangan sebelum dan selepas kontak dengan haiwan.

[mc4wp_form id=’115319″]

Kekal selamat bersama haiwan

Walaupun
masih tidak terdapat sebarang bukti menunjukkan bahawa binatang, termasuk haiwan peliharaan, haiwan ternakan mahupun hidupan liar sebagai punca COVID-19
. Tetapi sebaiknya langkah berwaspada perlu diambil.

Ini kerana setiap binatang boleh membawa kuman dan bakteria yang menyebabkan manusia untuk sakit.
 Oleh itu,
anda disarankan untuk mempraktikkan penjagaan kesihatan diri yang baik
.

Pastikan anda membasuh tangan selepas memegang haiwan, makanan atau menguruskan najis haiwan

Amalkan penjagaan kebersihan bagi haiwan peliharaan yang baik

Bawa haiwan peliharaan untuk pemeriksaan berkala dengan pakar veterinar dan dapatkan rundingan daripada mereka jika terdapat persoalan mengenai tahap kesihatan haiwan peliharaan anda

#HelloHealthGroup, #HelloDoktor, #HelloHealthCoronaVirus

https://www.facebook.com/1634329383494261/videos/115200726587889/

Baca juga:

Ini Ringkasan Pakej Rangsangan Ekonomi Prihatin Rakyat (PRIHATIN) Yang Diumumkan Perdana Menteri

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19

Nak Elak Kulit Kering Sebab Selalu Cuci Tangan? Ada 7 Tip Perlu Buat

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!


6 Punca Kebas Tangan Ketika Tidur, Ini 4 Petua Untuk Elak Ia Berlaku & Berulang!

Ramai yang kerap mengalami situasi
 kurang atau hilang deria rasa pada tangan
 setiap kali selepas bangun tidur tetapi tidak tahu kenapa. Jadi, apa punca kebas tangan ketika tidur yang sebenar ya?

Untuk mendapatkan lebih banyak informasi tentang Kesihatan, anda boleh klik
di sini.

Adakah normal kebas tangan ketika tidur?

Masalah
kebas pada tangan atau anggota badan lain
 adalah suatu perkara umum dan biasa terjadi kepada hampir semua individu. Kadangkala, ia mungkin boleh dikategorikan sebagai normal.

Sebenarnya, perkara ini bukan sahaja boleh berlaku semasa atau selepas bangun dari tidur namun pada setiap masa contohnya ketika individu itu sedang duduk, berjalan, berlari serta lain-lain.

Apa yang bakal membezakan sama ada perkara ini normal atau tidak itu bergantung kepada punca ia terjadi. Diagnosis daripada doktor adalah amat penting bagi menentukan kategori tersebut.

Dalam kes
kebas tangan semasa atau selepas bangun tidur
, anda juga perlu tahu kenapa ia terjadi!

Apakah punca kebas tangan ketika tidur?

Untuk pengetahuan anda semua, mungkin ada beberapa punca perkara ini berlaku seperti berikut:

#1. Posisi tidur yang tidak ideal

Pertama, anda mungkin akan rasa kesemutan di tangan semasa atau selepas bangun tidur angkara posisi tidur yang tidak ideal gara-gara salur darah dan sistem saraf yang telah terhimpit.

Contohnya,
posisi yang tidak bagus untuk tidur
 adalah dengan meletakkan tangan di bawah bantal kepala kerana ia boleh menyekat salur darah dan menekan sistem saraf di dalam tangan.

Akibatnya, posisi tidur yang tidak ideal sebegini bakal menyebabkan kesemutan pada tangan anda.

Punca kebas tangan ketika tidur #2. Masalah saraf

Kedua, kerosakan pada masalah
saraf periferal atau neuropati periferal
 akan menyebabkan tangan dan anggota tubuh badan lain tidak dapat menerima atau menghantar isyarat dengan sistem saraf pusat. Ini sekali gus menjadi salah satu punca ia menjadi kebas.

Punca kebas tangan ketika tidur #3. Kondisi diabetes

Ketiga, sistem saraf juga boleh mengalami kelemahan dan kerosakan angkara kencing manis lantas mengakibatkan
kesakitan atau kesemutan pada anggota badan
. Sebaiknya, kawal kadar gula dalam darah anda agar masalah ini tidak berlaku dan berulang.

Baca lagi artikel berkaitan:

Selalu Rasa Kebas Pada Tangan Dan Kaki? Jaga-Jaga, Ia Mungkin Tanda Diabetes!

Kaki Kebas Ada Kaitan Dengan Kencing Manis? Jangan Pandang Remeh!

Kaki Selalu Kebas, Mungkinkah Sebab Diabetes? Buat Ujian Sentuhan Ipswich Ini Di Rumah!

#4. Sindrom
carpal tunnel

Sindrom ini berlaku angkara
pemampatan sistem saraf median
 pada
carpal tunnel
– laluan sempit yang wujud di bahagian depan pergelangan tangan lantas menyebabkan rasa kesemutan.

Tidak cuma akan terjadi ketika sedang tidur, sensasi kebas dan sakit ini juga biasa tercetus apabila penderita menggerakkan sendi-sendi di sekitar pergelangan tangan pada masa yang lain.

#5. Sindrom
outlet thoracic

Sindrom yang juga dikenali dengan istilah TOS ini merupakan
gangguan angkara sistem saraf
atau salur darah di sekitar leher bawah dan dada atas, mengalami keradangan atau kecederaan.

Kesannya, sindrom ini tidak hanya akan mengakibatkan kesemutan pada bahagian leher atau dada malah menjejaskan tangan, lengan dan jari dengan gejala masalah deria rasa atau sentuh.

Punca kebas tangan ketika tidur #6. Kurang kadar vitamin B12

Terakhir, ia juga mungkin adalah petanda awal bahawa tubuh badan anda
kekurangan vitamin B12 (kobalamin)
 yang sangat penting untuk kesihatan otak, darah, tulang, jantung dan lain-lain.

Selain memicu isu kelesuan dan keletihan tubuh badan, kekurangan vitamin ini juga boleh menjadi salah satu punca kebas tangan ketika tidur. Maka, anda kena ambil lebih banyak vitamin ini.

Petua hilangkan kebas tangan ketika tidur!

Sekiranya masalah ini masih berlaku dan berulang kepada anda, sila rujuk kembali kepada
punca-punca di atas
. Dapatkan nasihat dari doktor bagaimana untuk mengurangkan atau menghilangkan risiko kesemutan pada tangan semasa atau selepas bangun tidur.

Dalam pada itu, ada
petua hilangkan kebas tangan
 ketika tidur yang anda boleh cuba lakukan seperti:

Senaman
 –
Senaman ringan seperti regangan tangan
 mampu menguatkan sistem saraf, otot dan darah sekali gus merendahkan risiko masalah ini terjadi

Ubatan
 – Ubatan oral seperti ibuprofen atau aspirin dan topikal seperti capsaicin atau lidocaine juga mampu mengelakkan kesemutan pada anggota badan

Peralatan
 – Ketika sedang tidur, anda juga boleh menggunakan alatan
splints
 atau
wrist guard
agar dapat melindungi pergelangan tangan untuk kekal di posisi lurus dan ideal

Pembedahan
 – Jika
masalah ini masih membelenggu hidup anda
, dapatkan nasihat daripada doktor tentang prosedur pembedahan yang mungkin diperlukan


Elak Batuk Anak Jadi Lebih Teruk, Ini 8 Pilihan Ubat Batuk Di Farmasi Tanpa Preskripsi Doktor!

Apabila
anak mengalami batuk
, kebanyakan ibu bapa akan memilih untuk memberikan si kecil ubat. Jadi adakah ubat batuk Bena sesuai untuk diberikan kepada si kecil?

Untuk mengetahui apakah yang boleh diberikan, teruskan membaca perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Ubat batuk Bena: Fahami jenis batuk yang dialami anak

Sebelum membeli sebarang ubat batuk, anda perlu mengetahui apakah jenis batuk yang terjadi pada anak. Ini kerana jika tersalah membeli ubat, ia tidak akan memberi kesan kepada anak.

Batuk berkahak

Kahak adalah lendiran pekat yang dihasilkan oleh mukosa dalam hidung, mulut dan tekak. Umumnya, lendiran ini sentiasa ada walaupun semasa kita sihat, cuma ia cair.

Walau bagaimanapun, apabila berlaku iritasi pada mukosa, seperti terdapat bendasing, perengsa atau jangkitan tertentu pada tekak atau paru-paru, lendiran ini akan dihasilkan lebih banyak atau pekat dan ia
dikenali sebagai kahak
.

Kewujudan kahak ini akan menyebabkan tekak berasa tidak selesa dan secara tidak langsung
mencetuskan refleks batuk
 untuk menyingkirkannya dan memberikan keselesaan pada tekak.

Batuk kering

Jenis batuk ini adalah tidak berkahak. Selalunya ia disebabkan oleh rasa gatal pada tekak atau kering yang berpunca daripada
jangkitan tekak seperti
laryngitis
, pharingitis
atau
 tonilitis
.

Masalah batuk kering juga boleh terjadi kerana
saluran pernafasan
 menjadi sempit, seperti
semasa serangan asma
 atau terdedah kepada persekitaran berhabuk, jerebu, bahan kimia mahupun asap rokok.

Kini anda sudah mengetahui apakah jenis batuk yang boleh terjadi pada anak, jadi persoalannya sekarang adakah ubat batuk Bena, sesuai untuk diberikan? Ayuh kita ketahui jawapannya.

Baca juga:

Ubat batuk Bena & berasaskan herba, antara ubat farmasi boleh diberikan pada anak

Berikut antara jenis-jenis ubat yang boleh dibeli di farmasi tanpa perlu mendapatkan preskripsi doktor.

Ekspektoran

Sesuai untuk diberikan pada anak yang mengalami masalah
batuk berkahak
 kerana ia berkesan dalam menyingkirkan lendir pada tekak ini.

Ia bertindak dengan mencairkan mukus nipis pada bahagian saluran pernafasan dan memudahkan kahak untuk dikeluarkan ketika batuk. Antara contoh ubat seperti
Rhinathiol, Bisolvon
 dan
 Mucolix.

Antibatuk

Ubat yang berfungsi sebagai penghenti batuk ini boleh diberikan jika anak mengalami batuk kering tanpa kahak.

Ia akan membantu mengurangkan batuk dengan menghalang refleks untuk terbatuk. Apabila kurang rangsangan batuk ini, ia secara tidak langsung akan menghentikan batuk. Contoh ubat yang boleh diberikan adalah seperti
Dextromethorphan, Pholcodine
 dan
Syrup Tussidex Forte.

Ubat batuk Bena #Mukolitik

Ubat ini boleh diberikan pada anak dengan masalah batuk berkahak pekat. Ia dapat mencairkan kahak pekat supaya ia senang disingkirkan, sekali gus melegakan masalah batuk yang dialami. Antara jenis ubat yang boleh dijadikan pilihan adalah
 Ambroxol
dan
 Acetylcysteine.

Anti-asthmatic

Sekiranya anak
mengalami asma
, mereka berisiko mengembangkan batuk lelah, selalunya kerap berlaku pada sebelah malam.

Ubat ini akan melegakan kesempitan saluran pernafasan, mengurangkan bengkak pada mukosa dan menghentikan penghasilan lendir yang berlebihan.

Anda boleh mendapatkan ubat seperti
Salbutamol, Bricanyl
 dan
Salmodil.

Dekongestan

Ubat jenis ini boleh melegakan batuk yang disebabkan oleh hingus yang mengalir ke belakang tekak (
post-nasal drip
), selesema dan
hidung tersumbat.

Ia memainkan peranan dengan mengurangkan pembengkakan membran mukus hidung. Jenis ubat yang boleh anda pilih untuk diberikan kepada anak adalah seperti
Iliadin
 dan
Pseudoephedrine.

Ubat batuk Bena #Antihistamin

Ubat di bawah kategori ini sesuai diberikan untuk membantu mengurangkan
penghasilan hingus
 dan batuk tidak berkahak pada anak.

Ia bertindak dengan merencatkan penghasilan histamin – punca saluran darah menjadi kembang pada bahagian hidung – kesannya mukus (hingus) dikeluarkan lebih banyak. Ubat ini juga dapat menembusi penghalang otak (
blood brain barrier
) dan merencatkan pusat batuk (
cough centre
).

Anak boleh diberikan ubat seperti
Diphenhydramine, Promethazine
dan
Chlorpheniramine

Berasaskan herba

Ubat ini biasanya dihasilkan secara tradisional untuk memberikan kelegaan disebabkan ketidakselesaan yang
berpunca daripada selesema
, batuk,
sakit tekak
, iritasi tekak dan mengurangkan kahak.

Antara jenis ubat yang terjual di farmasi adalah
Prospan, Cap Ibu dan Anak, Hurix
dan
Woods
.

Ubat batuk Bena #Ubat gabungan

Menggabungkan 2
jenis ubat
dalam 1 botol pastinya akan memberikan kesan yang lebih bagus lagi.

Antara jenis ubat yang boleh dibeli di farmasi adalah seperti:

Mucoprom – kombinasi antihistamin (
Promethazine
) + ekspektoran (
Carbocysteine
)

Cough-en – kombinasi antibatuk (
Dextromethorphan
) + dekongestan  (
Pseudoephedrine
)

Kesesuaian usia anak

Sebelum memberikan sebarang ubat kepada anak, anda harus membaca label ubat dengan teliti dan faham mengenai dos yang perlu diberikan kepada anak.

Berikan
anak ubat yang disukat
 menggunakan alat penyukat tepat seperti picagari dan elakkan penggunaan sudu kerana wujud risiko pemberian dos yang berlebihan.

Seperkara yang harus diingatkan adalah ubat batuk
tidak boleh diberikan kepada anak di bawah usia 6 tahun
. Sekiranya anak mengalami simptom batuk, bawalah mereka untuk pemeriksaan doktor bagi mendapatkan rawatan yang bersesuaian.

Sekiranya terdapat sebarang keraguan, berundinglah dengan doktor untuk lebih kepastian.


Lukisan Dan Contengan Satu Bentuk Komunikasi & Bimbingan Penting Selain ABC Yang Penting!

Penulis yakin, semasa kita masih kecil, setiap daripada kita telah diajar bagaimana untuk menulis karangan dengan baik mengikut format penulisan tertentu sebagai satu cara komunikasi.

Ada penulisan berbentuk surat rasmi, surat tidak rasmi, perbualan dan pelbagai lagi format penulisan yang lain. Kesemuanya diajar seawal kita masih di bangku
sekolah
 rendah, dan kemahiran penulisan tersebut diasah dengan lebih tajam setibanya di sekolah menengah.

Adakah gaya penulisan menggunakan pen atau pensil tersebut merupakan satu-satunya cara berkomunikasi yang diajar semasa berada di sekolah? Atau terdapat kaedah komunikasi lain selain penulisan tersebut?

Lukisan dan contengan juga adalah bentuk komunikasi

Sekumpulan penyelidik daripada Michigan State University, Amerika Syarikat berpendapat, pengajaran penulisan di peringkat pendidikan awal kanak-kanak perlu lebih daripada sekadar penulisan berasaskan format tertentu atau dengan menggunakan alatan tertentu seperti pensel.

Ia perlu lebih daripada ruang lingkup tersebut.

Mereka mendapati, guru-guru di tadika kurang menggalakkan ‘penulisan’ untuk tujuan berkomunikasi, sebaliknya hanya sekadar penulisan semata-mata.

Menurut Hope Gerde, pensyarah di Jabatan Pembangunan Manusia dan Kajian Keluarga, setiap kanak-kanak mempunyai idea mereka yang tersendiri.

Menurut beliau, setiap guru perlu menggalakkan kanak-kanak untuk mengekspresikan idea mereka dengan menggunakan apa sahaja jenis ‘penulisan’ yang mereka boleh hasilkan atau gemari.

Ini termasuklah cara ‘penulisan’ atau komunikasi melalui lukisan atau contengan.

Terdapat hanya sedikit kajian berkenaan bagaimana guru-guru tadika melihat penulisan pada pendidikan awal kanak-kanak, termasuklah minat dan keseronokan kanak-kanak tersebut.

Amat penting untuk memahami pendapat guru memandangkan pendapat mereka akan mempengaruhi segala arahan pengajaran.

Tambahan lagi, menggunakan penulisan sebagai salah satu alat komunikasi adalah cara yang berkesan untuk menguatkan kemahiran menulis pada
umur
 yang masih muda. Ia sememangnya akan meningkatkan kejayaan akademik kanak-kanak tersebut.

Kurang bimbingan kepada kanak-kanak

Kajian mendapati, sokongan persekitaran seperti ruangan menulis yang telah ditetapkan diwujudkan dalam 94% daripada keseluruhan bilik darjah.

Walau bagaimanapun, terdapat perbincangan yang terhad berkenaan bagaimana kanak-kanak diajar untuk menggunakan bahan yang disediakan.

Berdasarkan kajian tersebut, penyelidik mendapati, secara umumnya guru-guru
tadika
 bersetuju bahawa kanak-kanak menyukai aktiviti penulisan.

Walau bagaimanapun, guru-guru turut menyatakan bahawa terdapat kekurangan daripada segi bimbingan mengenai bagaimana untuk mengajar kanak-kanak tersebut menulis, walaupun mempunyai kurikulum yang telah ditetapkan.

Mungkin selepas ini, terdapat sedikit kebebasan untuk kanak-kanak mengekspresikan cara komunikasi mereka dengan menggunakan cara yang lain tanpa meninggalkan konsep penulisan sedia ada.

Ia bertindak sebagai langkah penambahbaikan kepada konsep sedia ada yang terlalu terhad. Selain itu, guru-guru juga perlu membimbing kanak-kanak bagaimana untuk menggunakan alatan dalam bilik darjah agar mereka dapat berkomunikasi dengan lebih baik.


Kanser bibir

Definisi

Apakah kanser bibir?

Kanser atau barah bibir adalah sejenis penyakit berkenaan sel yang tidak membesar secara normal sehingga tidak terkawal yang mana membentuk luka (lesi) dan ketumbuhan pada bibir. Kanser bibir dan kanser-kanser mulut yang tergolong dalam kumpulan kanser kepala dan leher. Kanser bibir sangat boleh dirawat sekiranya dikenal pasti dari awal.

Adakah kanser bibir sering berlaku?

Kanser bibir adalah kanser yang paling biasa berlaku bagi kumpulan kanser mulut. Untuk maklumat lanjut, berbincanglah dengan doktor anda.

Simptom-simptom

Apakah simptom-simptom kanser bibir?

Simptom-simptom biasa muncul bagi kanser bibir adalah:

Kudis, luka, lepuh (gelembung berisi air), ulser, atau benjolan pada mulut yang mana tidak surut / berkurang

Tompokan merah atau putih pada bibir

Pendarahan atau kesakitan pada bibir

Pembengkakkan pada geraham

Kanser bibir mungkin tidak menunjukkan apa-apa simptom dan adakalanya hanya pertama kali dikenal pasti oleh doktor gigi apabila pesakit membuat pemeriksaan gigi yang biasa. Sekiranya anda mendapati ada kudis atau benjolan pada bibir anda, ia tidaklah bermakna anda mempunyai kanser bibir. Namun, anda disarankan untuk berbincang dengan doktor atau doktor perubatan.

Boleh jadi juga terdapat simptom yang tidak seperti disenaraikan di atas. Jika anda risaukan tentang tanda-tanda yang tidak normal pada bibir anda, hendaklah anda berunding dengan doktor anda.

Bilakah sepatutnya saya bertemu dengan doktor?

Anda dinasihatkan untuk bertemu berbincang dengan doktor anda sekiranya anda mempunyai simptom-simptom seperti di atas (kudis, luka, dan sebagainya pada bibir) ataupun anda mempunyai sebarang kemusykilan tentang simptom-simptom tersebut. Setiap orang mungkin berbeza. Sangat baik sekiranya anda dapat berbincang dengan doktor anda tentang apa yang terbaik untuk situasi anda.

Punca-punca

Apakah punca kanser bibir?

Berdasarkan kajian dari ‘National Institute of Dental and Craniofacial Research’, kebanyakan kes kanser mulut adalah dikaitkan dengan penggunaan tembakau dan pengambilan alkohol yang tinggi.

Terdedah dengan cahaya matahari juga merupakan faktor yang utama, terutamanya bagi orang yang bekerja di luar bangunan kerana mereka lebih terdedah dengan cahaya matahari untuk tempoh yang lama.

Faktor risiko

Apakah yang meningkatkan risiko saya kepada kepada kanser bibir?

Terdapat banyak faktor risiko yang menyebabkan kanser bibir, antaranya:

Merokok atau menggunakan produk yang berasaskan tembakau (rokok, cerut, paip atau gula-gula getah tembakau)

Pengambilan alkohol yang tinggi

Terdedahnya kepada cahaya matahari (yang semulajadi atau buatan), termasuklah penggunaan alat katil pesamakan (‘tanning bed’, iaitu alat katil pencahayaan sinar UV ke atas badan), untuk satu tempoh yang lama

Mempunyai kulit yang lembut ataupun berkulit cerah

Berjantina lelaki

Dijangkiti virus ‘human papillomavirus’ (HPV), sejenis virus penyakit kelamin

Anda berumur 40 tahun dan ke atas

Secara majoritinya, kanser mulut berkait dengan penggunaan tembakau. Risikonya lebih tinggi bagi seseorang yang menggunakan tembakau (merokok dan sebagainya) serta mengambil alkohol, berbanding dengan seseorang yang menggunakan salah satu daripadanya.

Diagnosis dan rawatan

Maklumat yang diberikan ini tidaklah mengetepikan sebarang nasihat perubatan berkenaannya. SILA berbincang dengan doktor anda untuk maklumat lanjut.

Bagaimanakah kanser bibir dipastikan?

Jika anda mempunyai simptom-simptom kanser bibir, anda disarankan untuk bertemu dengan doktor anda. Mereka akan melakukan pemeriksaan fizikal pada bibir anda dan bahagian dari mulut anda untuk mencari kawasan yang tidak normal dan cuba untuk mengenal pasti punca-punca yang berkaitan.

Doktor anda akan menggunakan jari bersarung tangan untuk merasai sendiri dalam bibir anda dan menggunakan cermin dan lampu untuk pemeriksaan di salam mulut anda. Mereka juga kan memeriksa leher anda untuk mengenal pasti kelenjar-kelenjar limfa yang membengkak.

Doktor anda akan bertanya pada anda tentang:

1. Latar belakang kesihatan

2. Sejarah tabiat merokok dan pengambilan alkohol

3. Penyakit di masa lalu

4. Rawatan perubatan dan pergigian yang pernah diterima

5. Sejarah latar belakang kesihatan keluarga

6. Apa-apa ubat-ubatan yang diambil

Jika anda disyaki kanser bibir, biopsi akan dijalankan untuk menentukan diagnosis. Semasa prosedur ini, sampel kecil diambil dari kawasan yang tidak normal ini untuk dikaji di bawah mikroskop dalam makmal patologi. Sekiranya doktor mengesahkan anda mempunyai kanser bibir, mereka akan melaksanakan beberapa ujian pemeriksaan lagi bagi memastikan sejauh mana teruknya barah tersebut atau untuk melihat adakah ia telah merebak ke bahagian badan yang lain.

Ujian-ujian yang tersebut termasuklah:

Imbas CT

Pengimejan resonan magnetik (MRI)

Pengimejan PET (Positron emission tomography)

Pengimejan sinar-X (bahagian dada)

Kiraan darah lengkap (Complete blood count)

Endoskopi (alat saluran yang halus yang dimasukkan melalui torehan kulit untuk membolehkan doktor melihat di dalam badan)

Bagaimanakah kanser bibir ini dirawat?

Pembedahan, terapi sinar radiasi dan kemoterapi adalah sebahagian rawatan yang disediakan untuk merawat kanser bibir. Selain itu, rawatan pilihan yang ada adalah seperti ‘terapi bersasar’ (targeted therapy) dan ‘rawatan bersiasat’ (investigative treatment)seperti immunoterapi dan terapi genetik.

Sepertimana kanser-kanser yang lain, rawatan kanser bibir bergantung kepada tahapan kanser tersebut dan sejauhmana perkembangannya (termasuklah saiz ketumbuhannya) dan keadaan kesihatan pesakit secara umum.

Jika ketumbuhan itu kecil, pembedahan biasanya akan dilaksanakan untuk membuangnya. Ini akan melibatkan semua tisu yang terbabit dengan kanser tersebut, dengan tambahan rawatan (pembedahan plastik) menstrukturkan semula bibir tersebut (tujuan kosmetik mahupun fungsinya)

Sekiranya tumor itu lebih besar ataupun sudah tahap yang teruk, rawatan terapi sinar radiasi dan kemoterapi akan digunakan untuk mengecutkan tumor itu sebelum atau selepas pembedahan untuk mengurangkan risiko penyakit itu berulang.

Bagi yang merokok, berhenti dari merokok sebelum rawatan dapat meningkatkan kejayaan hasil rawatan tersebut.

Ubah gaya hidup dan rawatan dari rumah.

Apakah perubahan gaya hidup dan rawatan dari rumah membantu menguruskan penyakit kanser bibir ini?

Berikut dalah beberapa perubahan gaya hidup dan rawatan rumah yang membantu untuk menurunkan risiko kanser bibir.

Kanser bibir boleh dihalang dengan mengelakkan diri dari menggunakan tembakau dalam apa-apa sahaja bentuknya, elakkan daripada mengambil alkohol secara berlebihan dan bataskan diri anda dari terdedah kepada sinaran matahari, sama ada yang semula jadi ataupun buatan, khususnya bagi penggunaan ‘tanning bed’.

Kebanyakan kanser bibir ini biasanya dikenal pasti buat pertama kalinya ke atas seseorang pesakit oleh doktor. Oleh demikian, ia amat penting untuk kita sentiasa melakukan pemeriksaan gigi secara rutin dengan membuat temu janji dengan pengamal pergigian yang profesional dan berdaftar. Terutamanya sekiranya anda berisiko tinggi mendapat kanser bibir.

Jika anda mempunyai sebarang apa-apa persoalan berkaitan, silalah berbincang dengan doktor untuk mendapatkan kefahaman dan solusi yang terbaik untuk anda.


Mak Ayah Jangan Ajar Anak Sebut Alat Sulit 'Nenen' Atau 'Bebird', Ini Sebabnya!

Mungkin sebutannya kedengaran ‘comel’ namun ‘nenen’ atau ‘bebird’ bukanlah perkataan yang sesuai digunakan untuk bercakap tentang alat sulit kepada anak anda.

Kelak, mereka perlu mempelajari mengenainya, maka tidak perlulah ‘sorok-sorok’ berkenaan dengan hal tersebut.

Penggunaan perkataan lain untuk menerangkan perihal alat sulit boleh membawa padah kepada perkembangan psikologi dan seksual si kecil.
Jika anda ingin mengetahuinya dengan lebih lanjut, baca artikel ini.

Kenapa perlu ajar anak tentang alat sulit?

Penderaan kanak-kanak merupakan isu yang sentiasa dipandang serius oleh masyarakat
. Tanpa ajaran yang betul tentang alat sulit dan sentuhan selamat, anak anda lebih terdedah untuk menjadi mangsa penderaan seksual.

Kebanyakan pakar perkembangan kanak-kanak bersetuju bahawa topik alat sulit seharusnya diajarkan kepada si kecil ketika berusia 3 tahun atau lebih awal. Lakukannya ketika anda sedang memandikan mereka, ketika memakaikan pakaian atau jika mereka ada mengadukan soalan.

Hakikatnya, ramai ibu bapa yang sering mengelak daripada menjawab persoalan tersebut dan memberikan respons seolah-olah ia perkara yang memalukan. Namun anda harus faham bahawa itu bukan kaedah yang betul. Antara sebab mengapa anda tidak sepatutnya berkelakuan sebegitu adalah:

Anak anda akan
mempelajari berkenaan dengan alat sulit dan perkara berkaitan dengan seks pada usia awal
. Lebih baik lagi jika maklumat tersebut datang daripada anda dan bukannya, rakan-rakan atau rancangan televisyen

Anda bukan sahaja harus membincangkan tentang alat sulit dengan asi kecil, malah batasan perhubungan terhadap kemaluan tersebut. Kajian menunjukkan bahawa kanak-kanak yang mengetahui nama sebenar alat sulit mempunyai
risiko yang rendah untuk menjadi mangsa dera seksual
.  Konsepnya mudah, jika anda tidak mengajar anak tentang alat sulit, tiada perbincangan berkenaan dengan batasan akan dilakukan

Jika anda melarang anak anda daripada berbicara mengenai alat sulit, secara tidak langsung mereka akan menganggap perkara tersebut sesuatu yang memalukan. Kelak, jika mereka mempunyai masalah seksual, mereka tidak cenderung untuk menceritakannya walaupun kepada doktor

Reaksi anda terhadap persoalan yang dikemukakan berkenaan dengan alat sulit akan menentukan tahap kepercayaan si kecil terhadap anda. Anda perlu menunjukkan contoh terbaik kepada anak anda. Beritahu mereka jika terdapat masalah, luahkan kepada anda tidak kiralah apa jua topik sekalipun

Bagaimana cara mudah untuk bercakap dengan si kecil tentang alat sulit

Seperti perkara lain, terdapat teknik yang boleh anda amalkan bagi memudahkan komunikasi di antara anda dan si kecil berkenaan dengan topik seksual.

1. Elakkan daripada menggunakan gelaran pelik ketika bercakap tentang alat sulit

‘Bebird’, ‘burung’, ‘nenen’ atau ‘telur’ bukanlah gelaran yang elok digunakan apabila bercakap mengenai alat sulit.

Anda perlu memupuk rasa selesa dalam kalangan anak apabila membicarakan tentang alat sulit dengan cara menggunakan perkataan yang betul seperti ‘zakar’, ‘buah zakar’, ‘payudara’ atau ‘faraj’.

Jika gelaran ‘comel’ digunakan, ia boleh menjejaskan tahap kefahaman anak anda apabila mereka mula membincangkan berkenaan dengan sentuhan selamat yang telah diterapkan dalam kurikulum prasekolah.

Pastikan mereka menggunakan perkataan yang betul. Jika berlaku sebarang komplikasi (sakit atau didera) kelak, mereka boleh menerangkan dengan lebih jelas kepada doktor atau pihak terlibat.

2. Beri si kecil kebebasan untuk memilih apa yang mereka mahu untuk tubuh mereka

Jangan paksa anak anda untuk lakukan perkara yang mereka tidak suka. Pastikan mereka tahu  bahawa mereka mempunyai pilihan terhadap sesuatu. Bagaimana cara untuk anda lakukan perkara tersebut?

Daripada anda cakap “peluk papa/mama” yang berbentuk arahan, minta izin mereka “Papa/mama nak peluk, boleh?”. Anda merupakan pelindung kepada anak anda. Jika balik beraya, di saat berjumpa dengan saudara mara,
pastikan tiada yang memaksa untuk peluk atau cium anak anda
.

Pada tahap umur tertentu, pastikan mereka menjaga batasan lelaki dan perempuan dan jika berlaku pergaduhan atau gurau senda melampau, hentikannya dengan kadar segera.

3. Pastikan mereka memahami konsep sentuhan selamat

Mungkin ada di antara kita yang tidak memberitahu berkenaan dengan sentuhan selamat kepada anak-anak. Namun, di tadika, kebiasaannya mereka akan didedahkan dengan konsep tersebut. Bagaimana caranya untuk anda memastikan bahawa mereka faham akan konsep yang diajar?

Tanya kepada mereka setelah pulang dan pastikan apa yang mereka jelaskan betul. Jika tidak, anda perlu membetulkan konsep tersebut.
Sentuhan selamat merupakan perisai kepada anak-anak
 untuk mengetahui jika sesuatu interaksi fizikal itu normal atau tidak.

Ia boleh membantu mengurangkan risiko si kecil mengalami penderaan seksual.

4. Gunakan buku teks jika anda ragu

Jika anak anda bertanyakan soalan berkenaan dengan seks dan anda tidak pasti, gunakan buku teks sebagai panduan. Mungkin ramai yang berasa anak mereka terlalu muda untuk memahami berkenaan dengan topik seks dan alat sulit, namun berita mengenai
kes rogol dan isu gangguan seksual yang semakin meningkat amat membimbangkan
.

Perkara yang boleh anda lakukan adalah untuk menerangkan perihal seks kepada si kecil anda apabila mula timbul rasa ingin tahu dalam diri mereka.

5. Tukarkan teknik nasihat ‘tidak boleh’ kepada perkara yang boleh dilakukan oleh mereka

Apa yang sukar diterima oleh anak adalah apabila ibu bapa menggunakan nasihat berkenaan dengan perkara yang tidak boleh dibuat oleh mereka. Ia merupakan teknik yang salah dan ia boleh meningkatkan rasa ingin tahu dalam kalangan anak untuk cuba melakukan perkara yang menjadi larangan.

Daripada anda cakap “Tidak boleh buat hubungan seks”, tukarkan kepada “Boleh buat hubungan seks selepas kahwin”.

Konklusi

Kanak-kanak perlu diberitahu berkenaan dengan alat sulit dan perkara berkaitan dengan seks pada usia muda. Ia bukan sahaja dapat memberikan gambaran awal malah melindungi mereka daripada jenayah penderaan atau rogol kanak-kanak.

Jika anda tidak pasti berkenaan dengan bagaimana cara terbaik untuk menerangkan perihal ini kepada anak, rujuk pakar kesihatan. Pendidikan awal terhadap kanak-kanak dapat membentuk kesihatan psikologi dan seksual yang sihat kelak.

Baca juga:

Tip Menjaga Kebersihan Alat Sulit Si Kecil

Penjagaan Alat Sulit Bayi Lelaki

Suka Kongsi Gambar Anak Tantrum Di Media Sosial? Ini Sebab Anda Perlu BERHENTI Melakukannya

Awas! Anak Mungkin Alami Penyakit Rare, Kenali 5 Jenis Yang Paling Kerap Berlaku Di Malaysia

Anak Perempuan Anda Baru Haid? Ini 5 Cara Hilangkan Rasa Sakit Menstruasi


Kaitan Usus-Otak Bantu Jelaskan Bagaimana Corak Diet Menyebabkan Obesiti

Baru-baru ini,
satu kajian
 yang telah diterbitkan dalam Jurnal Kajian Klinikal telah menemukan kaitan antara usus dan otak yang membawa kepada terjadinya keadaan obesiti.

Sebelum ini, para pengkaji dan juga komuniti sains amnya mengetahui bahawa
leptin
, hormon yang dihasilkan oleh sel lemak dalam badan, memainkan peranan yang penting dalam kawalan berat badan. Secara khususnya, hormon leptin bertindak dengan menghasilkan sensasi kenyang kepada otak dan mendorong seseorang itu untuk berhenti makan. Apabila seseorang itu tidak berupaya untuk merasa kenyang, mereka akan terdorong untuk terus makan, terus menambah kalori ke dalam badan mereka dan akhinya menyebabkan berlakunya penambahan berat badan. Ini merupakan salah satu daripada mekanisma yang mendorong kepada terjadinya keadaan berat badan berlebihan. Namun yang demikian, kerintangan terhadap tindakan leptin dan rasa kenyang yang dihasilkannya adalah sesuatu yang misteri dan belum dikenal pasti sehinggalah baru-baru ini.

Para pengkaji daripada Pusat Kajian Nutrisi Kanak-Kanak USDA/ARS di Baylor dan Hospital Kanak-Kanak Texas telah berjaya merungkai penemuan yang mengaitkan peranan usus dan otak dalam keterjadian masalah berat badan berlebihan. Khususnya, peranan hormon GIP yang dihasilkan oleh usus dalam mempengaruhi isyarat otak. Kajian tersebut membabitkan pemberian diet yang tinggi dalam kandungan lemak kepada tikus-tikus kajian. Mereka mendapati diet yang tinggi lemak ini menyebabkan peningkatan dalam paras hormon GIP dalam darah. Hormon GIP adalah sejenis hormon incretin yang dihasilkan oleh usus dan ia adalah salah satu hormon penting yang terlibat dalam kawalan tenaga badan.

Setelah menggunakan kultur hirisan otak tikus dan menyaring faktor kitaran dalam darah tikus-tikus tersebut, mereka mendapati peningkatan paras hormon GIP ini membawa kepada penghalangan keupayaan leptin untuk menghantar isyarat kenyang kepada otak. Ini bermakna diet yang tinggi lemak seperti yang berlaku dalam kalangan golongan obes dan berat badan berlebihan, akan menyebabkan kerintangan terhadap isyarat kenyang daripada hormon leptin sekaligus mendorong mereka untuk terus makan dan terus bertambah gemuk.

Untuk memastikan kaitan ini, mereka kemudiannya bertindak menghalang reseptor GIP dengan cara menyuntik antibodi monoklonal terus ke otak tikus-tikus kajian. Apa yang berlaku seterusnya mengesahkan keraguan mereka – tindakan ini membawa kepada kesan akhir penurunan berat badan dalam tikus obes yang diberikan diet yang tinggi lemak. Ini kerana tindakan menghalang reseptor GIP tersebut menyebabkan tikus-tikus obes makan pada kekerapan dan kadar yang lagi sedikit. Hasil daripada perubahan pola pemakanan mereka ini, jisim lemak dan paras gula dalam darah mereka menurun yang akhirnya menyebabkan berat badan mereka susut. Apa yang lebih menarik adalah eksperimen lanjutan mendapati kesan ini  adalah khusus kepada obesiti yang dirangsang oleh diet. Dalam tikus tidak obes yang diberikan pemakanan yang biasa, mereka tidak menunjukkan sebarang penurunan dalam pengambilan makanan, berat badan mahupun jisim lemak setelah menerima suntikan antibodi monoklonal. Mereka merumuskan bahawa pengambilan diet yang seimbang tidak mendorong kepada peningkatan dalam kadar GIP. Ini membolehkan hormon leptin bertindak seperti biasa dalam menghasilkan isyarat kenyang kepada otak.

Kesimpulannya, kaitan usus-otak ini membantu komuniti sains dan pengamal perubatan untuk lebih memahami bagaimana seseorang yang obes itu boleh terperangkap dalam kitaran makan berlebihan dan terus menambah berat badan. Apabila diberikan diet yang tinggi dalam kandungan lemak dan menjadi obes, paras hormon GIP dalam darah meningkat. Di dalam struktur hipotalamus di otak, GIP menghalang tindakan hormon leptin, menyebabkan tikus kajian itu tidak merasa kenyang dan terdorong untuk terus makan dan terus menambah berat badan. Menghalang interaksi antara hormon GIP dan hipotalamus mengembalikan semula keupayaan leptin untuk memberi isyarat kenyang kepada otak.

Walaupun lebih banyak kajian yang diperlukan untuk mengukuhkan dapatan ini, penemuan kaitan usus-otak dalam menyebabkan obesiti ini berpotensi untuk membuka lembaran baru dalam strategi mengatasi masalah obesiti.

Hello Health Group
 tidak menyediakan nasihat perubatan, diagnosis, atau rawatan.


Tekanan Punca Anda Dapat Diabetes, Betul Ke? Jangan Ambil Ringan 5 Punca Ini!

Seperti mana yang kita semua mungkin sudah tahu, ada banyak penyebab penyakit kencing manis. Selain cara makan dan gaya hidup, tekanan punca diabetes juga tidak terkecuali?

Ia mungkin satu kenyataan yang agak pelik kerana
 ramai sangka bahawa diabetes itu punca stres
 namun bukan sebaliknya. Jadi, adakah kenyataan ini memang benar tepat?

Jika ia benar, maka makin banyak sebab untuk kita elak diri daripada stres. Jom teruskan baca artikel ini untuk mengetahui jika tekanan punca diabetes.

Untuk mendapatkan lebih banyak info tentang Kencing Manis, sila dapatkannya
di sini.

Malaysia, sebuah negara kencing manis?

Untuk pengetahuan anda semua, negara kita mempunyai
 jumlah penghidap penyakit diabetes yang tertinggi
 di benua Asia serta kedua tertinggi di dunia selepas Arab Saudi.

Memetik tinjauan yang diterbitkan di dalam Kajian Morbiditi Kesihatan Kebangsaan pada tahun 2019
,
kira-kira 1 daripada 5 individu di Malaysia menghidap kencing manis.

Jika dikira dengan kasar, jumlah itu secara purata mungkin sudah melibatkan hampir 3.9 bilion individu dewasa yang berusia 18 tahun dan ke atas menghidap kencing manis.

Mengejutkan? Sejujurnya, tidak. Ini kerana sudah jadi realiti di mana ramai individu di negara kita yang mengamalkan cara makan dan gaya hidup yang memang tidak sihat.

Apa yang mungkin lebih membimbangkan adalah penderita penyakit ini sendiri
 tidak tahu bahawa mereka ada kondisi itu
. Kenyataan ini juga boleh jadi punca stres bukan?

Tekanan punca diabetes, fakta @ auta?

Apa yang kita mungkin biasa dengar atau baca adalah diabetes punca tekanan namun tidak pula jika ia terbalik dan menjadi tekanan punca diabetes. Ia memang agak aneh.

Sebenarnya, tekanan itu tidak akan langsung menjadi punca diabetes. Pun begitu, ada kajian yang kata bahawa memang ada kaitan di antara stres dengan diabetes jenis 2.

Pertama, individu yang tinggi kadar hormon stres dalam badan cenderung untuk
 kurang atau tidak menghasilkan sel insulin
 dengan baik. Kesannya, diabetes boleh berlaku.

Kedua, individu yang kerap stres juga mungkin akan lebih kuat makan
 sekali gus menambahkan berat badan
. Sama juga dengan akibat yang di atas tadi, jadi kemungkinan diabetes untuk berlaku itu ada.

Dalam erti kata lebih mudah, tekanan punca diabetes itu tidak benar. Pun begitu, ia masih boleh jadi salah satu daripada faktor risiko diabetes yang kita semua perlu waspada!

Jadi, apa punca kondisi ini yang sebenar?

Kita sudah tahu bahawa tekanan punca diabetes itu tidak benar dan ini dia antara penyebab diabetes:

#1. Ambil gula dengan berlebihan

Pengamalan diet dengan makanan dan minuman yang tinggi
gula adalah punca utama penyakit kencing manis
. Masakan popular di negara kita juga tidak membantu.

Ini kerana kita mungkin tidak boleh lari daripada gula dan rasa manis. Namun, ia masih boleh dikawal dengan mengurangkan atau menggantikan gula dengan pemanis tiruan.

#2. Berat badan yang berlebihan

Angkara cara makan tidak sihat yang bukan sahaja tinggi gula malah karbohidrat dan lemak, sudah tentu berat badan anda juga akan bertambah dan jadi tidak lagi terkawal.

Justeru, adalah penting untuk anda tahu bahawa mereka yang mempunyai
 berat badan berlebihan atau obesiti
 itu jauh lebih tinggi risiko menghidap diabetes berbanding mereka yang tidak.

Punca diabetes #3. Gemar tinggal sarapan

Memilih untuk tidak ambil sarapan pada waktu pagi adalah satu tabiat yang sangat buruk. Ini kerana
 sarapan adalah hidangan yang penting
 sebagai permulaan hari anda.

Melangkau sarapan pagi dengan alasan untuk jimat masa adalah tidak wajar. Malah ia mungkin boleh jadi antara sebab yang menyumbang kepada penyakit diabetes jenis 2.

Punca diabetes #4. Snek lewat malam

Memakan makanan ringan atau segera selepas makan malam adalah sangat tidak digalakkan terutamanya buat mereka yang agak tinggi risiko diabetes.

Ia mungkin boleh menyebabkan peningkatan gula dalam darah. Jika anda masih
berasa lapar di waktu lewat malam
, tidak salah ambil snek asalkan betul kualiti dan kuantitinya.

#5. Waktu tidur yang tidak cukup

Tidur yang kurang daripada 6 jam sehari
 boleh jadi punca sistem metabolisme tubuh badan anda terganggu. Kesannya, anda akan lebih mudah untuk menghidap kondisi ini.

Lebih teruk, kurang tidur juga akan merangsang hormon dalam darah yang buat anda kelaparan, yang akan jadi faktor risiko penambahan berat badan. Rujuk penyebab di atas tadi.


Kemunculan Tahi Lalat Pada Kulit, Benarkah Jika Ia Juga Merupakan Tanda Kanser?

Walaupun ia satu
keadaan normal pada kulit
, tidak kurang ramai yang percaya bahawa tahi lalat tanda kanser. Adakah kenyataan ini benar atau tidak? Jom baca artikel untuk tahu lebih lanjut!

Untuk mendapatkan lebih banyak informasi tentang kesihatan kulit, anda boleh klik
di sini
.

Apa yang dimaksudkan dengan tahi lalat?

Sebelum pergi lebih jauh, wajar untuk kita tahu terlebih dahulu apa itu tahi lalat yang sebenarnya.

Ia adalah
kondisi kulit yang dikenali
 dalam bahasa perubatannya sebagai
nevus melanositik
dan biasa terjadi kepada individu terutamanya semasa awal usia kanak-kanak.

Pun begitu, ia juga boleh berlaku kepada invididu yang telah dewasa.

Kondisi kulit ini akan menyebabkan
 kemunculan bintik atau bonjol yang berwarna hitam atau coklat. Ia boleh timbul pada muka dan mana-mana sahaja bahagian tubuh badan.

Ia selalunya bersifat kekal namun mungkin boleh
berubah warna, bentuk dan ukuran
 atau mungkin boleh hilang seiring dengan perjalanan usia, bergantung kepada individu.

Benarkah jika tahi lalat tanda kanser?

Ini merupakan persoalan yang sering kali dikaitkan dengan kondisi kulit ini. Sebenarnya, kebanyakan
 kondisi kulit ini adalah
 tidak berbahaya.

Pun begitu, mungkin benar tahi lalat tanda kanser kulit. Persoalannya, bagaimanakah untuk membezakannya?

Menurut kajian
American Cancer Society
, individu yang memilikinya lebih banyak pada tubuh badan adalah lebih berisiko untuk
menghidapi kanser kulit atau melanoma
 berbanding mereka yang kurang memilikinya.

Namun, ini hanya sebuah teori yang belum lagi terbukti kesahihannya!

Menurut statistik
JAMA Dermatology
pula, individu yang memiliki lebih daripada 50 bilangan tahi lalat pada tubuh badan menunjukkan penurunan yang sangat drastik bagi jumlah penyakit kanser kulit.

Menurut Alan C. Geller yang merupakan pensyarah
Harvard TH Chan School of Public Health
 di Boston,
kanser kulit boleh berlaku
 kepada setiap individu, tidak kira mereka mempunyai bilangan tahi lalat yang banyak ataupun sedikit.

Maka, ini sedikit sebanyak menunjukkan bahawa jumlah kondisi kulit ini adalah tidak langsung mempunyai kaitan dengan
peningkatan risiko kanser kulit
.

Pun begitu, keberadaan tahi lalat pada kulit, masih boleh menjadi petanda kanser kulit. Persoalannya, bagaimanakah untuk membezakannya dengan tahi lalat yang normal?

Bagaiamanakah ciri tahi lalat tanda kanser?

Kanser kulit kebiasaannya akan mula muncul dengan
bintik atau bonjol berwarna gelap
 yang memang mirip dengan tahi lalat yang biasa serta berkembang dengan sangat cepat pada kulit.

Penyakit yang berbahaya ini boleh dihidapi oleh individu tidak kira pada kawasan
kulit yang pernah memiliki tahi lalat
, atau dari tahi lalat yang berubah warna, bentuk atau ukurannya.

Dalam beberapa kes, kanser kulit ini akan menyebabkan kulit berwarna seakan kemerahan, kegatalan dan pendarahan yang agak teruk.

Jadi, bagaimanakah cara yang paling efektif untuk anda mengesan kanser kulit berlaku kepada anda

Jadi, kena selalu periksa kulit anda!

Tidak ada cara lain yang lebih efektif melainkan anda periksa kulit anda sendiri.

Caranya,
periksa pada tahi lalat anda
. Pastikan jika ada berlaku sebarang perubahan padanya ataupun sama ada ia sudah lama muncul atau baru sahaja muncul pada kulit anda.

Antara tanda ia bersifat kanser adalah kemunculannya yang baru pada mana-mana bahagian tubuh badan kita. Namun kebiasaannya, ia akan muncul pada
 muka, tangan, kaki atau punggung
.

Pun begitu, ia mempunyai beberapa perbezaan berbanding yang biasa, iaitu:

Ia mempunyai 2 atau lebih warna yang berbeza

Bahagian tepinya tidak rata atau hujungnya adalah seperti bergerigi

Ia akan
menyebabkan kemerahan, kegatalan
, pembengkakan atau pendarahan

Ia membesar dengan lebih cepat

Penyebab tahi lalat muncul tiba-tiba
 mungkin boleh jadi indikator untuk menentukan sama ada ia bersifat kanser atau tidak.

Pun begitu, teori tahi lalat tanda kanser itu masih satu teori dan dan belum tentu lagi satu kepastian.

 Jadi segera berjumpa doktor untuk mendapatkan khidmat nasihat dan mungkin rawatan susulan yang lebih lanjut.


Nak Rumah Sentiasa Kemas & Bersih? Ini 7 Tip Mudah Satu Famili Kena Tolong!

Alangkah beremosinya hati apabila
melihat rumah bersepah
 dengan ruang tamu yang macam kapal karam, singki dapur berlonggok pinggan dan mangkuk, mesin basuh bertimbun baju dan seluar serta tempat tidur tidak berkemas bukan? Bagaimana untuk atasinya? Anda kenalah rajin kemas rumah!

Untuk mendapatkan lebih banyak informasi berkenaan Habit Sihat, anda boleh klik
di sini
.

Terlalu banyak tangguh, malas atau sibuk

Sebenarnya, semua orang sudah pasti mahu kediaman mereka kekal bersih dan kemas sentiasa. Cuma, mungkin situasi itu sendiri tidak membenarkan mereka melakukan apa yang patut dibuat.

Selain
terlalu banyak bertangguh, perasaan malas dan sibuk
 juga memainkan peranan yang kuat. Manakan tidak, sehari cuma ada 24 jam dan kadangkala ia mungkin tidak mencukupi.

Bayangkan jika anda dan pasangan adalah
suami isteri yang keluar pagi dan pulang malam
 untuk bekerja. Masa di rumah yang terhad itu mungkin diperlukan untuk makan, tidur serta berehat!

Pun begitu, ini tidak boleh dijadikan alasan untuk membiarkan rumah kalian tunggang-langgang. Percayalah, dengan kerjasama masing-masing, aktiviti mengemas itu akan jadi lebih mudah.

“Sebenarnya, anda tidak perlu jadi individu yang rajin tetapi lebih bijak ketika sedang mengemas kediaman. Usaha yang minimum sahaja boleh membuatkan
kediaman kalian lebih kemas, bersih dan selesa
!” jelas Petugas Kebersihan Profesional, Sara San Angela.

Tips kemas rumah mudah namun efektif!

Ingat, anda tidak perlu rajin tetapi bijak. Berikut adalah antara tips kemas rumah yang anda boleh cuba:

#1. Kemas katil setelah bangun daripada tidur

Selepas bangkit daripada lena, jangan terus mengambil dan menghadap telefon pintar ya? Sebaliknya,
sila terus kemas bantal, selimut dan cadar
 anda sebelum menuju ke tandas untuk mandi.

Ini adalah amalan yang sangat bagus kerana ia akan buat anda lebih cepat segar daripada ‘mamai’. Dalam pada itu, ia bagus kerana anda sudah selesaikan satu rutin dalam sekali jalan sahaja.

Cara kemas rumah #2. Kemas dapur selepas masak

Aktiviti memasak itu akan membuat dapur anda sedikit huru-hara terutama apabila ia melibatkan juadah yang sukar dimasak dan memerlukan banyak bahan serta alat untuk disediakan.

Jadi, sila cuba
 usahakan untuk mencuci dan membasuh
 semua bahan, alat serta dapur yang anda gunakan itu setelah selesai. Jika tidak, maka akan melekat segala sisa dan minyak di ruangan tersebut.

Cara kemas rumah #3. Cuci pinggan selepas makan

Sudah habis makan? Buang kebiasaan untuk melonggokkan segala pinggan, cawan, sudu, garpu dan lain-lain di singki dapur. Ini hanya akan mendidik individu itu untuk menjadi pemalas.

Longgokan yang sakit mata memandang ini juga akan membuatkan anda sakit hidung menghidu jika telah lama dibiarkan. Maka, didik anak anda daripada kecil untuk
 cuci pinggan setiap kali selepas makan
.

#4. Bersihkan tandas selepas anda guna

Seperti mana yang kita semua tahu, tandas itu adalah tempat yang paling kotor di dalam rumah. Ia juga bakal
meninggalkan aroma kurang senang
 jika masih ada sisa ‘hajat’ yang tertinggal.

Perkara paling penting, jangan lupa jirus mangkuk tandas setiap kali selepas guna! Dalam pada itu, ringankan tangan untuk menyiram bekas tapak kaki, sisa sabun serta letak kembali paip atau bidet ke tempat asal agar orang selepas anda lebih senang menggunakannya.

#5. Buangkan sampah sebelum ia penuh

Mungkin sudah jadi tabiat di mana sampah akan dilonggok dan dikumpul di satu tempat sehingga penuh sebelum ia dibuang. Benar, ia menjimatkan masa dan tenaga namun ia tidak wajar.

Ini kerana sampah-sampah itu bukan sahaja akan mendatangkan bau busuk malah meningkatkan risiko untuk jadi habitat
haiwan perosak seperti tikus, lipas atau sebagainya
. Akibatnya, kebersihan dan kesihatan diri anda sekeluarga juga yang terjejas.

Baca lagi artikel berkaitan:

Terbau Tahi Tikus Di Rumah? Ini 6 Tanda Kediaman Anda Sudah Jadi Sarang CIK TI!

Boleh Guna 7 Cara Ini Kalau Nak Halau Tikus Daripada Rumah, Confirm Menjadi!

Dipanggil Nama Haiwan Lain Bila Terbang, Ini 6 Cara Efektif Halau Lipas Di Rumah!

Petua kemas rumah #6. Gunakan khidmat dobi

Sudah tahu anda sekeluarga sibuk dengan kerja, sekolah dan lain-lain,
kenapa perlu pening fikir soal mencuci pakaian
 jika ada khidmat dobi? Benar, teknologi masa kini sangat membantu.

Jika tidak mampu atau mungkin tiada masa untuk ke dobi, uruskan baju kotor seminggu sekali atau lebih baik lagi 2,3 kali seminggu. Ia juga boleh jadi satu aktiviti keluarga yang akan mengeratkan lagi semangat kekeluargaan.

#7. Buat jadual keluarga untuk mengemas

Akhir sekali, anda juga boleh buat
 ‘gotong-royong’ peringkat keluarga
. Lantik seorang setiausaha untuk membuat jadual mengemas (mungkin ibu paling layak) dan mulakan hari ini juga.

Contohnya, si ayah boleh mengemas halaman luar rumah manakala si ibu pula mengemas kawasan dalam rumah serta dibantu dengan anak anda dengan tugas-tugas khas yang ringan.

Jika tips dan cara kemas rumah ini berjaya, maka kediaman anda
sudah pasti akan lebih kemas, bersih dan selesa
untuk kehidupan anda sekeluarga!


Manfaat “Jigsaw Puzzle” Terhadap Perkembangan Anak Anda

Jigsaw Puzzle
atau permainan susun suai gambar merupakan sebuah permainan yang sangat bermanfaat dan sesuai dimainkan oleh kanak-kanak. Selain dapat mengisi masa lapang dengan permainan yang berfaedah, permainan susun suai gambar ini juga dapat membantu melatih fungsi otak anak anda. Oleh itu, segera kenalkan anak anda dengan permainan susun suai gambar dan ikuti artikel ini untuk mengetahui lebih lanjut mengenai manfaatnya.

1. Menanam keyakinan diri anak anda

Permainan ini adalah sangat mencabar dan memerlukan skil dan strategi yang baik bagi anak anda menyelesaikannya. Sepanjang proses menyiapkan set permainan susun suai gambar ini, pelbagai kemahiran akan diperolehi oleh anak anda. Kejayaan anak anda dalam menyempurnakan suatu set susun suai gambar ini akan mendatangkan perasaan puas hati dan bangga terhadap diri mereka sendiri. Ini merupakan permulaan yang baik dalam usaha menanam keyakinan diri anak anda.

2. Meningkatkan tumpuan dan memori anak anda

Permainan ini dapat meningkatkan tumpuan anak anda. Ini kerana permainan ini memerlukan fokus yang sangat lama dalam meneliti dan mencari kepingan yang sesuai dalam permainan susun suai gambar ini. Selain itu, permainan ini juga dapat meningkatkan memori anak anda. Ini kerana kanak-kanak kebiasaannya gemar untuk bermain set permainan susun suai gambar yang sama lalu menyebabkan mereka mudah untuk mengingati setiap kepingan dalam suatu set permainan tersebut. Ini sekaligus dapat membantu dalam meningkatkan daya tumpuan dan ingatan anak anda.

3. Melatih kemahiran motor dan koordinasi anak anda

Permainan ini merupakan antara cara yang terbaik dan menarik untuk membantu melatih kemahiran motor anak anda. Ini kerana permainan ini memerlukan anak anda untuk memegang, mengangkat serta mencantum kepingan set permainan susun suai gambar ini setepatnya. Selain itu juga, permainan ini dapat melatih koordinasi mata dan tangan anak anda. Ini kerana permainan ini turut memerlukan manipulasi koordinasi mata dan tangan yang sesuai. Permainan ini akan menjadi latihan yang bagus untuk kemahiran menulis anak anda kelak.

4. Melatih kemahiran sosial anak anda

Kadangkala, permainan ini juga boleh dimainkan secara berkumpulan. Selain dapat menanam semangat bekerjasama dan berkomuniti, permainan ini secara tidak langsung dapat melatih anak anda untuk berkomunikasi antara satu sama lain dalam usaha mereka berbincang mengenai kesesuaian kepingan set permainan susun suai gambar yang dimainkan mereka. Ini sekaligus dapat melatih kemahiran sosial anak anda.

5. Mengajar anak anda erti kesabaran

Permainan ini adalah sangat mencabar dan memerlukan masa dan kesabaran yang sangat tinggi. Sepanjang proses mencantum dan menyempurnakan setiap kepingan set permainan susun suai gambar ini, anak anda akan mula mengajar diri mereka sendiri akan erti kesabaran. Secara tidak langsung juga, mereka turut akan menanam sikap tidak putus asa dalam diri.

6. Menajamkan skil penyelesaian masalah anak anda

Tentu sahaja permainan ini adalah tidak mudah bagi kanak-kanak. Mereka memerlukan pemikiran yang logik dan kreatif demi menyelesaikan masalah dalam set permainan susun suai gambar yang dimainkan mereka. Sepanjang bermain permainan ini, mereka dapat menajamkan skil penyelesaian masalah mereka menerusi pemikiran logik dan kreatif yang dapat digunakan untuk permainan susun suai gambar yang seterusnya. Skil ini juga sangat penting bagi menjalani kehidupan mereka dewasa kelak.

7. Menambahkan pengetahuan kognitif anak anda

Permainan ini boleh wujud dalam bentuk gambar yang pelbagai tema dan topik. Contohnya gambar haiwan, tumbuh-tumbuhan, kenderaan dan makanan. Selain itu juga, permainan ini turut mempunyai kepelbagaian dalam bentuk, warna malahan saiznya. Ini secara tidak langsung dapat merangsang kepekaan visual dan sekaligus menambahkan pengetahuan kognitif anak anda yang gemar bermain permainan ini.

Jika hendak dibandingkan dengan permainan dalam talian yang terdapat dalam komputer atau telefon pintar, permainan tradisi susun suai gambar ini merupakan pilihan terbaik untuk anak anda. Ini kerana permainan ini bukan sahaja dapat memberi hiburan malahan secara tidak langsung dapat mendidik dan melatih fizikal dan mental anak anda.

Hello Health Group
 tidak menyediakan nasihat perubatan, diagnosis, atau rawatan.


Tak Sabar Tunggu Bayi Meniarap? Parents Boleh Perhatikan 4 Tanda Baby Sudah Sedia!

Bayi meniarap adalah antara pencapaian penting untuk si kecil. Tetapi bila bayi mula meniarap ya?

Ayuh teruskan membaca perkongsian artikel ini untuk mengetahui lebih lanjut mengenainya. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Bayi meniarap

Melihat si comel meniarap buat kali pertama boleh mengejutkan
ibu bapa.
 Bahkan bayi juga mungkin mengalami kejutan kecil. Namun lama-kelamaan, teknik meniarap ini boleh menjadi helah kegemaran si kecil.

Dengan kekuatan semakin meningkat pada lengan, belakang dan lehernya,
baby
 mula menemui cara baharu untuk menggerakkan badan, termasuklah meniarap.

Sebagai ibu bapa, anda harus memastikan persekita
ran si kecil
adalah selamat
 bagi mengelakkan risiko bahaya yang tidak diingini.

Bila bayi mula meniarap?

Sesetengah
bayi baru lahir
 akan berguling ke sisi (mengiring) ketika tidur pada hari-hari pertama mereka. Namun keupayaan ni akan menghilang dalam tempoh beberapa bulan pertama.

Tummy time
 kepada terlentang

Pergerakan bayi meniarap ini biasanya bermula seawal tiga bulan.

Waktu ini si kecil sudah mempunyai kekuatan bahagian atas badan dan otot yang mencukupi untuk mendorong diri ke atas, arah belakang. Selalunya ia merupakan tujahan yang tidak disengajakan.

Pergerakan bebas

Kebanyakan si kecil pada usia empat bulan sudah mahir meniarap.

Manakala menjelang usia enam bulan, bayi sudah dapat menguasai bukan sahaja pergerakan meniarap tetapi untuk kembali ke
posisi
tummy time
.

Bolehkah
baby
 meniarap terlalu awal?

Bayi meniarap bermula antara usia 2-4 bulan. Pun begitu, jika fasa ini berlaku terlalu awal atau kelihatan pergerakan lain yang tidak terkawal, ia mungkin menandakan
cerebral palsy
.

Meniarap terlalu awal boleh menjadi petunjuk berkaitan refleks, seperti:

Masalah gastrousus

Sejarah
radang paru-paru

Pergerakan luar biasa

Masalah dengan keseimbangan

Otot yang lemah

Kurang kawalan terhadap pergerakan

Bayi meniarap: Fahami tanda mereka bersedia

Meniarap memerlukan latihan dan koordinasi, manakala
bayi baru lahir
 masih kurang kawalan kepala dan kemahiran motor lain untuk mengawalnya.

Apabila kekuatan si kecil semakin meningkat, mereka akan mula menunjukkan tanda untuk meniarap seperti:

Lebih kerap mengangkat kepala dan bahu semasa
tummy time

Bergolek ke sisi

Menendang kaki dan mengesot dalam bulatan, dalam
keadaan terlentang

Meningkatkan kekuatan kaki dan pinggang, seperti mengangkat pinggul ke atas

Sesetengah
baby
 mungkin secara tidak sengaja meniarap dan akan kelihatan terkejut untuk beberapa minggu pertama sebelum dapat membiasakan diri mereka.

Seperti pencapaian perkembangan lain, terdapat variasi usia melibatkan pergerakan meniarap yang pertama akan berlaku.

Walau bagaimanapun, jika menjelang usia 6-7 bulan dan si kecil masih tidak meniarap atau menunjukkan minat untuk
duduk
, lakukan pemeriksaan dengan
pakar pediatrik
.

Cara membantu bayi meniarap

Pastikan si kecil meluangkan banyak masa untuk melakukan
tummy time
 – ia berfungsi membina kekuatan belakang, leher dan lengan mereka untuk melakukan tujahan meniarap.

Tummy time
 boleh dimulakan seawal minggu pertama
selepas kelahiran
. Lakukan dengan membaringkan
baby
 secara meniarap di atas pangkuan untuk beberapa minit semasa tempoh berjaga.

Selepas bulan pertama,
tummy time
 boleh dilakukan antara 15-20 minit setiap hari. Namun pastikan si kecil sentiasa dalam pantauan.

Baca juga:

Jika bayi meragam apabila diletakkan secara terlentang, jadikan sesi
tummy time
 lebih pendek – 1-5 minit tempoh terbaik dan tambahkan masa secara perlahan-lahan.

Tikar aktiviti (
activity mat
) dengan mainan yang menarik adalah motivasi bagus untuk membantu bayi belajar meniarap. Cuba letakkan beberapa
belly bait
 berdekatan supaya si kecil boleh mencapainya.

Pemeriksaan doktor

Kini anda sudah mengetahui bahawa terdapat perbezaan mengenai tempoh bila si manja mula meniarap – ada yang seawal tiga bulan, manakala kebanyakannya antara usia 4-6 bulan.

American Academy of Pediatrics
 (AAP) menggariskan tiga senario yang mungkin sesuai untuk menghubungi pakar pediatrik mengenai ketidakupayaan si kecil untuk mula meniarap:

Jika
baby
pada sebarang usia, tidak lagi bergolek untuk meniarap – walaupun sebelum ini boleh melakukannya.

Pada usia enam bulan atau lebih, bayi masih tidak boleh bergolek daripada
tummy time
 kepada menelentang.

Berusia
enam bulan ke atas
, otot bayi masih kelihatan kaku atau
low muscle tone.

Dalam kes di atas, si kecil masih berada dalam lingkungan normal. Namun, ibu bapa amat disarankan membincangkan isu tersebut dengan pakar pediatrik untuk menolak sebarang
kelewatan perkembangan
 yang mungkin memerlukan campur tangan awal.

Pencapaian lain selepas bayi meniarap

Sebaik sahaja si manja sudah membiasakan diri bergolek untuk meniarap dan otot lehernya cukup kuat untuk menampung kepalanya – kedua-duanya merupakan perkembangan motor penting – mereka akan mula
belajar duduk
 tidak lama lagi.

Daripada situ, bayi akan
mula merangkak
 dan kemudiannya mahir berdiri. Tidak lama kemudiannya, mereka akan bersedia untuk memulakan langkah pertama dan berjalan sendiri.

Seperti biasa, sekiranya terdapat sebarang kebimbangan atau pertanyaan, berundinglah dengan pakar pediatrik untuk mendapatkan lebih kepastian mengenai keadaan si kecil.


Makanan Berkhasiat: Apa yang Anda Perlu Tahu

Pemakanan adalah bekalan bahan makanan yang diperlukan oleh organisma dan sel untuk terus hidup. Dalam sains dan perubatan manusia, pemakanan adalah sains atau amalan memakan dan menggunakan makanan.

Di hospital, pemakanan boleh merujuk kepada keperluan makanan pesakit, termasuk penyelesaian pemakanan yang diberikan melalui tiub IV (intravena) atau IG (intragastric).

Sains sains mengkaji bagaimana tubuh memecah makanan (katabolisme) dan bagaimana ia membaiki dan mencipta sel dan tisu (anabolisme). Gabungan katabolisme dan anabolisme juga boleh dirujuk sebagai metabolisme. Sains sains juga mengkaji bagaimana tubuh merespon makanan.

Mengenai Makanan Berkhasiat

Semua orang bercakap mengenai diet dan makanan berkhasiat. Kesedaran yang semakin meningkat dalam kalangan masyarakat ke arah amalan gaya hidup dan makanan berkhasiat ialah satu perkembangan yang positif. Melalui budaya ini, tahap kesihatan masyarakat akan meningkat, sesuai dengan aspirasi negara Malaysia untuk menjadi negara maju.

Namun, apa yang anda tahu mengenai makanan berkhasiat? Mari lihat fakta berikut.

1. Makanan berkhasiat mencegah semua bentuk malnutrisi dan penyakit NCD

Isu kesihatan utama yang sedang dihadapi oleh dunia masa kini ialah penyakit tidak berjangkit (NCD), berbanding penyakit berjangkit yang dulu menjadi beban utama.

NCD termasuk obesiti, kencing manis, tekanan darah tinggi, penyakit jantung, dan strok. Percaya atau tidak, diet ialah faktor utama.

2. Pemakanan tidak sihat dan kurang aktiviti fizikal merupakan risiko kesihatan utama di peringkat global

Anda sebut sahaja semua jenis penyakit kronik utama yang ada pada hari ini, semuanya terkait dengan dua gaya hidup: diet dan aktiviti fizikal.

Penekanan terhadap pentingnya untuk menjaga dua perkara ini ialah agenda kesihatan di seluruh dunia. Namun, cabarannya amat besar. Industri pemakanan kurang berkhasiat semakin berkembang dan perkembangan teknologi serta pembangunan banyak membantutkan aktiviti fizikal.

3. Diet yang sihat bermula sejak lahir

Makanan pertama seorang bayi selepas lahir ialah susu ibu.

Susu badan memupuk pembesaran yang sihat dan meningkatkan perkembangan kognitif serta memberikan manfaat kesihatan jangka masa panjang seperti mengurangkan risiko obesiti dan NCD sewaktu dewasa. Nampak mudah tetapi sering diabaikan oleh ramai ibu bapa.

4. Kalori masuk harus sama dengan yang dibakar

Perkara asas dalam mengekalkan berat badan sihat ialah keseimbangan antara kalori masuk dan keluar.
Kalkulator kalori
 boleh digunakan untuk mendapat anggaran bilangan kalori harian yang anda perlukan.

Cara yang lebih ringkas adalah untuk tidak makan sehingga perut terlalu kenyang kerana itu ialah petanda asas bahawa kuantiti makanan anda terlalu banyak.

5. Anda tahu apa yang perlu dikurangkan – gula, garam, minyak

Hadkan apa yang seharusnya dikurangkan seperti gula, garam, dan minyak. Ubah pola fikir anda untuk mengutamakan diet sihat berbanding sebaliknya. Sekali-sekala
‘cheat day’
tidak mengapa.

Ayam atau Ikan: Mana Lebih Berkhasiat?

Ayam atau ikan? Itulah dilema yang mungkin menghantui fikiran setiap kali ingin memilih menu makanan. Mana satu lebih sihat dan berkhasiat? Mari kita merungkai persoalan tersebut.

Ayam

Ayam mungkin merupakan pilihan utama berbanding ikan secara umum dalam kalangan masyarakat. Ia mungkin disebabkan rasanya yang lebih sedap (sangat subjektif) atau lebih penting adalah harganya yang lebih murah berbanding ikan.

Jika anda ingin fokus kepada menambah jisim otot tanpa kalori yang tinggi, ayam adalah pilihan yang baik sebagai sumber protein. Namun, sebaiknya adalah membeli ayam tanpa kulit untuk pilihan yang lebih sihat. Selain itu, ayam juga kaya dengan vitamin B.

Salah satu daripada isu yang timbul adalah banyak ayam yang diternak secara komersial diberikan antibiotik dan hormon pembesaran. Ayam yang dijual mungkin tidak 100% semula jadi. Oleh itu, sila berhati-hati dalam memilih jenis ayam.

Ikan

Ikan sememangnya sumber protein yang tinggi. Selain itu, ia mempunyai kandungan yang sangat penting iaitu
omega 3
 yang tidak boleh dihasilkan oleh badan. Antara manfaat omega 3 adalah meningkatkan memori, mengurangkan keradangan dan memberikan jantung yang lebih sihat.

Sesetengah ikan mungkin mempunyai lebih vitamin B. Contohnya, kandungan vitamin B-12 di dalam ikan salmon adalah lebih tinggi berbanding ikan lain dan juga ayam. Ikan ini juga kaya dengan vitamin D yang penting untuk kesihatan tulang.

Antara kebimbangan yang ada pada ikan adalah kandungan merkuri yang terdapat di dalamnya. Menurut
Food and Drug Administration (FDA)
, beberapa jenis ikan mengandungi kadar merkuri yang tinggi termasuk makarel raja, ikan yu, tilefish dan ikan todak. Ibu mengandung terutamanya harus elakkan pengambilan ikan dengan kandungan merkuri yang tinggi.

Apakah pilihan terbaik?

Realitinya, tiada satu pun makanan yang boleh membekalkan semua jenis nutrien kepada badan kita. Oleh sebab itu, kita perlu mengambil pelbagai jenis makanan bagi memastikan semua jenis nutrien dapat diperoleh. Sama juga seperti ayam dan ikan. Jika ingin dibandingkan, kedua-duanya tidak jauh berbeza. Kemungkinan ikan mendahului ayam dari sudut omega 3.

Walau bagaimanapun, mengambil kedua-duanya secara bergilir adalah cara yang terbaik agar khasiat daripada keuda-duanya dapat dimanfaatkan. Tapi jangan sampai berlebihan!

Bagaimana Dengan Makanan Organik? Adakah Ia Menyihatkan?

Apabila anda mencuba untuk makan makanan berkhasiat atau sihat, dan anda tahu itu bermakna memilih banyak buah-buahan, sayur-sayuran, biji-bijian dan protein tanpa lemak. Tetapi semasa anda ke pasar, memeriksa produk segar, daging dan produk tenusu, anda menyedari ada pilihan lain yang boleh dilakukan. Perlukan anda membeli organik?

Apa yang dimaksudkan dengan “organik”?

Istilah “organik” merujuk kepada kaedah produk petanian ditanam dan diproses. Walaupun peraturannya berbeza-beza antara negara, di AS, tanaman organik mesti ditanam tanpa penggunaan racun sintetik, bioengineered genes (GMOs), baja berasaskan petroleum dan baja berasaskan enapcemar kumbahan.

Ternakan organik untuk daging, telur dan produk tenusu mesti mempunyai akses ke luar dan diberikan makanan organik. Mereka mungkin tidak diberikan antibiotik, hormon pertumbuhan atau produk sampingan haiwan.

Kebangkitan makanan organik

Penyokong mengatakan makanan organik lebih selamat, mungkin lebih berkhasiat, dan selalunya lebih baik daripada makanan bukan organik. Mereka juga mengatakan pengeluaran organik lebih baik untuk alam sekitar dan haiwan.

Ini menyebabkan semakin ramai pembeli kelihatan yakin. Walaupun makanan organik biasanya lebih mahal, kadang kala lebih banyak, jualannya semakin meningkat.

Terdapat sekurang-kurangnya dua hujahan yang baik untuk makan organik iaitu kurang racun perosak dan lebih nutrien.

Kurang racun perosak

Racun perosak boleh diserap ke dalam buah-buahan dan sayur-sayuran, dan meninggalkan sisa jejak. Kumpulan Kerja Alam Sekitar (EWG), mengetepikan keputusan hampir 51,000 ujian USDA dan FDA untuk racun makhluk perosak pada 44 hasil pengeluaran popular dan mengenal pasti jenis buah-buahan dan sayur-sayuran yang kemungkinan besar mempunyai jumlah pengesanan yang lebih tinggi.

Kebanyakan orang tidak mempunyai masalah untuk memakan hasil yang konvensional tetapi jika anda merasa kuat tentang sisa-sisa racun makhluk perosak, senarai EWG di bawah ini akan membantu anda membeli-belah.

Lebih nutrien

Bagi nutrien, pada tahun 2007 kajian Universiti Newcastle, United Kingdom melaporkan bahawa hasil organik meningkat sehingga 40 peratus lebih tinggi daripada beberapa nutrien (termasuk vitamin C, zink dan besi) daripada konvensionalnya yang lain. Selain itu, satu kajian pada tahun 2003 dalam Journal of Agricultural and Food Chemistry mendapati bahawa buah beri organik dan jagung mengandungi 58 peratus lebih polyphenol, antioksidan yang membantu mencegah penyakit kardiovaskular, dan sehingga 52 peratus lebih tinggi kandungan vitamin C daripada yang ditanam secara konvensional. Penyelidikan terkini oleh pengetua utama kajian itu, Dr Alyson Mitchell, profesor sains makanan dan teknologi di Universiti California, Davis, menunjuk satu mekanisme yang berpotensi untuk menjelaskan mengapa teknik organik kadangkala menghasilkan hasil unggul.

Tip Mendapatkan Makanan Berkhasiat

Untuk mendapatkan hidup yang sihat, orang ramai mesti mempunyai diet yang seimbang antara sayur-sayuran, daging, tenusu dan ikan. Walau bagaimanapun, menyedia dan memasak makanan yang kedua-duanya seimbang dan sihat adalah agak sukar.

Berikut 10 tip tentang bagaimana untuk membina makanan berkhasiat dan sihat.

Separuh hidangan daripada sayur-sayuran dan buah-buahan

Tidak perlu disangkal, buah-buahan dan sayur-sayuran kaya dengan pelbagai vitamin baik dan mineral yang sangat baik untuk badan, terutama sistem penghadaman. Pilih sayur-sayuran yang kaya dengan warna dan buah-buahan yang bermusim.

Menambah bijirin penuh

Perbandingan, 100% bijirin penuh atau 100% gandum penuh adalah lebih berkhasiat dan terutamanya kaya dengan serat berbanding bijirin bertapis. Oleh itu, sambil menambahnya dalam hidangan baik dalam membantu sistem penghadaman anda berfungsi dengan lebih baik.

Menambah tenusu

Sebelum atau selepas makan, anda boleh menikmati secawan susu rendah atau tanpa lemak. Susu jenis masih penuh dengan vitamin dan kalsium dan anda tidak akan perlu bimbang tentang kiraan kalori seperti yang bergula. Jika anda bukan penggemar susu lembu, cuba susu soya, atau yogurt.

Menambah protein tanpa lemak

Pilihan untuk daging tanpa lemak dan bukannya daging lemak. Dua kali seminggu, sediakan makanan laut di atas pinggan anda.

Elakkan lemak yang tidak perlu

Apabila anda makan makanan bergoreng, kacau-goreng, kuat dan sos pekat, menambahkan banyak ketagihan dan lemak untuk badan anda. Pilih makanan mendidih, kantung atau makanan rebus untuk kesihatan yang lebih baik.

Menjadi kreatif

Apabila anda menyediakan makanan, anda mungkin terdorong menambah lebih banyak keju, daging, atau daging untuk membuat hidangan lebih menyelerakan. Walau bagaimanapun, itu juga akan menambah lemak lebih tepu dan natrium dalam hidangan anda, yang tidak baik untuk kesihatan anda. Sebaliknya, cuba untuk menjadi kreatif dengan sayur-sayuran. Yang akan membawa banyak tekstur dan warna untuk membuat hidangan yang kelihatan baik, dan rasa yang baik.

Mengawal apa yang anda makan

Makan di rumah, anda boleh mengawal jumlah kalori. Walau bagaimanapun, jika anda makan di luar, memilih hidangan yang direbus, dikukus, bukannya goreng atau tumis.

Mencuba makanan baru

Jangan keberatan untuk mencuba sayur-sayuran dan buah-buahan baru kerana ia adalah baik untuk anda. Sekurang-kurangnya sekali seminggu, cuba buah-buahan atau sayur-sayuran yang anda tidak makan.

Memuaskan hati anda ketagihan manis

Anda sentiasa boleh memenuhi keinginan anda dengan makan epal, jem buatan, yogurt, salad buah-buahan, parfait buah atau kacang.

Ambil kira semua yang anda makan dan minum

Anda tidak boleh sedar, tetapi apa yang anda makan dan minum benar-benar memberi kesan kepada kesihatan dan metabolisme anda. Oleh itu, memilih makanan yang sihat dan seimbang.

Sesetengah orang memandang rendah apa yang mereka makan kerana mereka tidak mempunyai masa untuk memasak. Walau bagaimanapun, apa yang anda makan benar-benar mempengaruhi pertumbuhan dan perkembangan badan dan otak anda. Oleh itu, dapatkan makanan yang sihat untuk menyumbang kepada kesejahteraan anda.

Tip Memilih Makanan Berkhasiat Untuk Elak Kolesterol Apabila Makan di Luar

Apabila paras kolesterol anda tinggi, ini tidak bermakna anda tidak boleh pergi ke restoran kegemaran anda, makan bersama rakan anda, atau menyertai makan malam keluarga di restoran. Apa yang anda perlu lakukan adalah memahami apa yang anda makan, dan membantu diri anda dengan pilihan terbaik untuk diet rendah kolesterol. Ini bermakna anda harus belajar membaca menu, dan mengenal pasti kandungan dalam menu tersebut. Berikut adalah petua yang dapat membantu anda semasa makan.

Sedia untuk pesanan anda

Sekiranya anda sudah mengetahui menu pilihan, anda boleh memikirkan hidangan yang akan anda pesan sebelum memasuki restoran. Dengan cara ini, anda mungkin tidak akan tergoda kepada makanan yang mungkin kelihatan tidak sihat. Sekiranya ia adalah sebuah restoran baru yang anda tidak pernah cuba sebelum ini, luangkan masa untuk membaca menu dengan berhati-hati supaya anda boleh membantu diri anda mendapatkan pilihan terbaik. Malahan, anda boleh meminta pelayan untuk membuang makanan yang menggoda – sebakul roti, contohnya. Pastikan anda menghabiskan dua gelas penuh air sebelum pelayan membawa makanan anda. Ingatkan diri anda untuk menjauhi makanan yang digambarkan sebagai mentega, krim, makanan digoreng, eskalop.

Makanan untuk dihindari

Para saintis baru-baru ini mendapati bahawa bagi kebanyakan orang, kolesterol dalam makanan anda kurang mempengaruhi kadar kolesterol dalam darah daripada beberapa jenis lemak tertentu yang anda makan. Makanan yang kaya kolesterol, seperti tenusu tinggi lemak, daging berlemak, barang-barang roti, mengandungi tahap lemak tepu atau lemak trans yang lebih tinggi; kedua-dua lemak ini diketahui meningkatkan kolesterol dalam darah.

Oleh itu, apabila anda mengambil makanan yang banyak dengan lemak tepu atau trans, lebih banyak kolesterol akan dihasilkan oleh hati anda. Daripada mengisi diet anda dengan lemak tepu, anda perlu mengambil lebih banyak lemak tidak tepu yang sihat untuk mengurangkan kedua-dua kolesterol dan lipoprotein kepadatan rendah (LDL), kolesterol tidak baik anda. Lemak tidak tepu adalah pilihan terbaik. Anda boleh mendapatkannya dari minyak soya, ikan berlemak (salmon), minyak zaitun.

Cara membuat pesanan menu

Jelas sekali anda harus memesan makanan jenis kukus, panggang, masak atau bakar. Kentang merupakan hidangan kegemaran ramai orang, tetapi anda harus mengelakkan makan kentang goreng. Sebaliknya, kentang panggang, atau rebus adalah pilihan yang lebih baik. Jangan lupa meminta pelayan untuk mengeluarkan krim masam dan mentega. Pesan sup berasaskan air rebusan sebagai pengganti makanan jejari goreng atau sup krim untuk makanan pembuka. Ayam, daging merah tanpa lemak, atau makanan laut adalah pilihan yang lebih baik daripada daging yang diproses atau berlemak. Jangan lupa untuk memperkayakan hidangan anda dengan memilih makanan banyak serat seperti memesan sayur-sayuran kukus. Anda boleh memesan salad tetapi elakkan keju parut, krim, salad kentang, atau bit bacon. Untuk pencuci mulut, anda boleh memilih buah segar, tetapi jangan tambahkan krim atau hiasan di atasnya.

Bagaimana pula dengan udang, telur, dan keju? Udang cukup kaya dengan kolesterol, tetapi tidak mengandungi banyak lemak tepu. Jika anda sudah mengambil udang dua kali sebulan, tunggu bulan depan pula. Telur, jika dimakan secara sederhana, boleh menjadi sangat baik. Keju kaya dengan lemak tepu dan natrium. Kekalkan keju dengan pengambilan sederhana atau rendah apabila anda mempunyai masalah kolesterol tinggi.

Baca juga:

Limau Gedang: Makanan Berkhasiat


Nanas Punca Gugur? Ini 3 Tanda Keguguran Mungkin Berlaku Jika Banyak Makan!

Tiada salahnya untuk memakan buah nanas
semasa mengandung
 namun anda perlu mengehadkan pengambilannya. Teruskan membaca perkongsian artikel ini untuk mengetahui mengenai tempoh gugur makan nanas.

Untuk mendapatkan lebih banyak info tentang Kehamilan, sila dapatkannya
di sini.

Pengambilan buah nanas

Sebelum bercakap mengenai tempoh gugur makan nanas, jom kita fahami secara ringkas boleh atau tidak untuk ibu hamil memakan buah nanas ini.

Pengambilan buah-buahan semasa
tempoh kehamilan
 amat disarankan kerana ia menawarkan manfaat kesihatan secara keseluruhan, bukan sahaja buat bakal ibu tetapi juga
bayi dalam kandungan
.

Pun begitu, seperti mana kita disarankan untuk tidak makan secara berlebihan, pengambilan buah-buahan juga perlu ada hadnya. Antara buah yang perlu dikawal pengambilannya adalah buah nanas.

Banyak andaian mengenai buah ini yang sering diperkatakan, seperti
makan nanas boleh gugur ke
?

Secara amnya, pengambilan nanas semasa mengandung adalah selamat dan risiko untuk mengalami
keguguran
 adalah rendah.

Pun begitu, bakal ibu dinasihatkan untuk mengurangkan kadar pengambilannya, khususnya pada
 trimester pertama
.

Wujudkah tempoh gugur makan nanas?

Di sebalik mitos mengenai keburukan nanas yang sering diperkatakan, ternyata buah ini mempunyai banyak vitamin yang baik di dalamnya.

Bermula dengan vitamin A, B1, B2, B3, B6, asid folik serta kandungan vitamin C yang tinggi, buah ini juga rendah kalori. Nanas turut kaya mineral seperti zat besi, zink, kalium, kalsium, magnesium dan fosforus.

Nanas juga mengandungi enzim yang dikenali sebagai bromelain. Dalam jumlah yang tinggi, enzim ini boleh mengakibatkan kontraksi.

Fungsi enzim ini adalah untuk memecahkan protein sehingga boleh mengakibatkan berlakunya pendarahan tidak normal. Mungkin kerana ini ia dikaitkan dengan tempoh gugur makan nanas. Ini kerana
janin
 itu sendiri terdiri daripada protein.

Pun begitu, untuk kontraksi berlaku daripada pengambilan buah nanas, seorang wanita hamil perlu memakan tujuh biji buah nanas yang besar!

Memakan nanas dalam jumlah yang begitu banyak, sudah tentu boleh mendatangkan komplikasi kesihatan seperti sakit perut,
cirit-birit
 dan masalah penghadaman lain.

Ini bermakna, kandungan bromelain dalam nanas adalah kecil dan pengambilannya dalam kuantiti yang sedikit tidak mungkin akan mempengaruhi kehamilan.

Tetapi apakah simptom yang perlu ibu perhatikan untuk mengetahui sama ada boleh menyebabkan keguguran atau tidak?

Baca juga:

Tempoh gugur makan nanas dan risiko komplikasi

Jika anda menggemari buah nanas, berikut beberapa kesan yang boleh berlaku:

Keluar cecair atau lendir faraj

Keguguran berlaku apabila janin keluar sebelum tarikh anggaran bersalin atau pada usia kehamilan kurang daripada 20 minggu.

Keguguran itu sebenarnya boleh berlaku disebabkan pelbagai faktor seperti kelainan kromosom atau genetik, gangguan nutrisi dan hormon, serta
penyakit autoimun
 atau metabolik.

Pengambilan nanas secara berlebihan juga boleh menjadi antara punca berlakunya keguguran.

Selepas pengambilan nanas, adakah anda merasakan faraj mengeluarkan lendir yang luar biasa dan tidak pernah dialami sebelum ini? Jika ia berlaku, itu mungkin
tanda keguguran
 yang perlu anda awasi.

Jika dimakan secara berlebihan, enzim bromelain boleh menyebabkan serviks lembut. Enzim pemecah protein ini boleh terkumpul dalam kuantiti yang banyak pada tubuh dan merangsang serviks.

Selain menjadi penyumbang keguguran, ia juga boleh mengakibatkan
kelahiran pramatang.

Mencetuskan asid perut

Selain boleh meningkatkan risiko bahaya kepada janin, bakal ibu yang makan nanas secara berlebihan juga boleh mengakibatkan ketidakselesaan perut.

Anda berisiko mengalami gangguan pencernaan seperti
pedih ulu hati
 dan meningkatkan pengeluaran asid perut kerana kandungan asid dalam nanas.

Gatal-gatal

Bakal ibu perlu berhati-hati dengan pengambilan nanas, terutamanya jika anda tidak pernah memakannya sebelum ini.

Anda boleh mengalami alahan kerana pada batang nanas terdapat kandungan lateks punca kegatalan, mulut bengkak, asma atau
hidung tersumbat.

Kesimpulan

Tempoh gugur makan nanas adalah sesuatu yang tidak perlu dibimbangkan jika anda tidak mengambil buah ini secara berlebihan.

Bahkan, secara hakikatnya ia adalah selamat kerana secara purata adalah amat mustahil untuk seseorang itu memakan sehingga tujuh
 biji nanas
 sekali gus!

Namun, sekiranya terdapat kebimbangan untuk memakan nanas, berundinglah dengan doktor bagi mendapatkan lebih kepastian.


Makanan Seimbang Pencegah Penyakit Kronik? Jom Amalkan Pinggan Sihat Malaysia!

Kementerian Kesihatan Malaysia (KKM) telah melancarkan inisiatif Pinggan Sihat Malaysia (PSM) sebagai alat komunikasi yang lebih berkesan untuk menterjemahkan saranan pemakanan seimbang daripada Panduan Diet Malaysia dan
Piramid Makanan
.

Untuk pengetahuan anda, PSM adalah alat visual yang berupaya untuk memberikan gambaran yang jelas tentang jumlah makanan dan pecahan makro dan mikro nutrien dalam sesuatu hidangan demi mencapai maksud makanan seimbang dan sihat tubuh badan.

Persoalannya, apakah yang sebenarnya dimaksudkan dengan PSM yang KKM perkenalkan ini? Selain itu, apakah faedahnya terhadap kesihatan? Jom baca artikel dengan lebih lanjut!

Serba sedikit mengenai Pinggan Sihat Malaysia

Melalui pengenalan PSM, gambaran suatu pinggan yang sihat itu dapat dizahirkan dengan jelas dan mudah.

Kekuatan PSM ini dapat mendorong rakyat Malaysia untuk meningkatkan pengambilan buah dan sayur; mengawal sukatan nasi, mi, roti dan bijirin lain; menggalakkan pengambilan bijirin penuh;
memastikan pengambilan ikan, ayam, daging dan kekacang yang mencukupi;
serta menggalakkan pengambilan air kosong
.

Tambahan lagi, konsep makanan seimbang yang diketengahkan oleh PSM ini secara tidak langsung menyarankan hidangan yang rendah lemak, gula dan garam sejajar dengan
Panduan Diet Malaysia, 2010
.

Antara faedah PSM terhadap kesihatan tubuh badan adalah ia sangat penting dalam usaha mencegah penyakit kronik. Persoalannya, adakah ia benar-benar efektif?

Bagaimana makanan seimbang boleh mencegah penyakit kronik?

Saranan PSM dalam memastikan rakyat Malaysia memperoleh makanan seimbang, menunjukkan bahawa separuh daripada pinggan kita perlulah diisi dengan sayur-sayuran dan buah-buahan.

Satu per empat daripada keseluruhan pinggan pula perlu diisi oleh sumber protein seperti daging, ikan dan ayam.

Akhir sekali, satu per empat yang berbaki daripada keseluruhan pinggan tersebut dipenuhi dengan nasi, mi atau bijirin penuh.

Melebihkan serat dalam makanan

Aspek yang paling jelas dan nyata dalam PSM ini adalah galakan untuk rakyat Malaysia
meningkatkan pengambilan serat dalam hidangan merek
a.

Serat secara definisinya adalah komponen karbohidrat tumbuh-tumbuhan yang tidak boleh dipecahkan dan diserap oleh badan manusia.

Ini kerana fisiologi badan kita tidak mempunyai enzim yang mampu untuk memisahkan ikatan antara rantaian karbohidrat tumbuhan.

Daripada sudut penyakit kronik, pengambilan serat yang lebih adalah aspek yang penting dalam makanan seimbang.

Serat berupaya untuk meningkatkan isipadu makanan tanpa penambahan kalori.

Ini membolehkan serat untuk menghasilkan rasa kenyang yang sama dengan pengambilan kalori yang lebih banyak, sekali gus mendorong seseorang itu untuk berasa kenyang dengan lebih lama dengan kalori yang lebih rendah.

Kesan ini berupaya untuk mencegah penyakit berkaitan dengan pengambilan kalori yang tinggi seperti berat badan berlebihan, obesiti dan juga kencing manis.

K
ajian juga menunjukkan bahawa pengambilan serat yang konsisten boleh mengurangkan risiko seseorang untuk menghidapi penyakit kanser usus.

Selain itu, serat yang boleh larut akan mengikat kepada asid hempedu dalam usus kecil, mengurangkan kemungkinan untuk ia diserap semula ke dalam badan serta
mengurangkan paras kolesterol dalam darah
.

Kolesterol yang rendah dalam darah adalah faktor pelindung daripada penyakit-penyakit berkaitan salur darah seperti penyakit jantung dan angin ahmar (strok).

Mengurangkan karbohidrat dalam makanan

Di Malaysia, nasi merupakan makanan ruji – pinggan-pinggan di Malaysia rata-ratanya didominasi oleh nasi berbanding saranan PSM yang mencadangkan ianya dipenuhi dengan serat daripada buah-buahan dan sayur-sayuran.

Dalam satu hidangan bersertakan satu minuman sahaja, sebahagian besar keperluan kalori harian seseorang itu telahpun dipenuhi.

Akibat daripada tabiat mengambil makanan yang tinggi dengan kalori daripada karbohidrat, ia menyebabkan badan seseorang itu terus menerus membawa dan mengumpul kalori yang berlebihan dan juga simpanan gula (glukosa) yang tinggi dalam badan.

Pengambilan karbohidrat yang banyak mampu membekalkan tenaga yang banyak, dengan syarat, ia digunakan.

Tanpa aktiviti yang memerlukan kalori yang tinggi, gula berlebihan ini akan disimpan di dalam hati dalam bentuk glycogen.

Pertambahan glukosa susulan akan
menyebabkan paras gula dalam darah menjadi tinggi
 dan dalam jangka masa panjang, akan menyebabkan kecederaan kepada salur darah di dalam saraf dan juga salur darah kecil.

Selain itu, ianya juga boleh menyebabkan rintangan insulin.

Susulan daripada pengambilan gula berlebihan dan rintangan insulin ini adalah penyakit kencing manis (Diabetes Mellitus Type 2).

Dalam pada itu, lebihan gula dalam badan juga boleh melalui proses di mana ianya akan ditukarkan menjadi lemak.

Pengumpulan lemak berlebihan akan menyebabkan
seseorang itu berisiko untuk mendapat penyakit obesiti
.

Kecederaan salur darah akibat daripada produk akhir metabolisma gula berlebihan ini juga dapat menyebabkan penyakit salur darah koronari, yang akhirnya boleh membawa kepada penyakit jantung seperti serangan jantung akut dan juga kegagalan jantung.

Oleh sebab itu, PSM menyarankan agar karbohidrat, khususnya yang diproses, perlu dikurangkan dalam diet harian bagi mengurangkan risiko untuk penyakit kronik seperti kencing manis, penyakit jantung dan juga obesiti.

Jadi,
marilah kita sama-sama amalkan Pinggan Sihat Malaysia untuk elak penyakit kronik
!


Apa yang Menentukan Daya Tarikan?

Kita mungkin selalu berkongsi citarasa rakan-rakan apabila melibatkan pakaian dan kasut, tetapi apabila berbincang tentang lelaki dan wanita yang dirasakan menarik, kita mungkin berasa sangat jauh berbeza. Walaupun pakar telah lama mengetahui bahawa kita mungkin menemui sifat-sifat tertentu seperti bentuk muka dan simetri sebagai daya tarikan seseorang, tetapi tidak jelas mengapa sebahagian daripada kita lebih sukakan Ryan Reynolds sementara yang lain, George Clooney.

Apa yang menentukan daya tarikan?

Dalam usaha untuk menjawab soalan ini, ahli falsafah menghabiskan banyak masa untuk menjawab teka-teki ini. Plato menulis tentang “perkadaran emas”, di mana, antara lain, lebar wajah yang ideal ialah dua pertiga panjangnya, sementara panjang hidung tidak lebih daripada jarak antara dua mata. Walau bagaimanapun, perkadaran emas Plato tidak dikukuhkan kajian psikologi dan biologi moden – walaupun terdapat kredit dalam percubaan pada zaman Yunani purba untuk menentukan simetri asas yang didapati menarik oleh manusia.

Selepas kajian lanjut, saintis mendapati bahawa mungkin simetri adalah jawapan yang dicari oleh orang Yunani. Hari ini, perkadaran simetri ini telah terbukti secara saintifik sebagai menarik secara semula jadi dalam pandangan manusia.  Ia telah ditakrifkan bukan dengan perkadaran atau nisbah, tetapi dengan persamaan antara sisi kiri dan kanan muka.

Berdasarkan perkadaran emas Plato, model ini akan dianggap tidak menarik kerana bibirnya terlalu penuh. Tetapi penyelidikan psikologi dan biologi moden mendapati ciri-ciri wajah yang sangat simetri inilah yang dianggap menarik dalam kebanyakan orang.

Selain daripada simetri, budaya juga memainkan peranan. Lelaki dalam budaya Barat umumnya lebih suka wanita dengan rahang kecil, hidung kecil, mata besar, dan tulang pipi yang jelas – ciri yang sering digambarkan sebagai “baby faced”, yang menyerupai bayi. Wanita pula lebih menyukai lelaki yang kelihatan lebih matang – umumnya muka berbentuk hati, berdagu kecil dengan bibir penuh dan kulit cerah.

Para saintis juga mendapati bahawa bahagian tubuh memainkan peranan penting dalam persepsi kecantikan. Secara amnya, lelaki lebih menyukai wanita dengan nisbah pinggang ke pinggul yang rendah (WHR), iaitu, lebih banyak lemak pada peha dan punggung berbanding pinggang. Penyelidikan menunjukkan bahawa wanita dengan WHR yang tinggi (yang badannya lebih berbentuk tiub) lebih cenderung mengalami masalah kesihatan, termasuk ketidaksuburan dan diabetes. Walau bagaimanapun, terdapat pengecualian kepada faktor risiko tersebut.

Peraturan tentang daya tarikan

Tarikan bukan hanya tentang rupa paras. Ia mengenai kemagnetan semula jadi. Kita sememangnya mudah tertarik secara fizikal kepada rupa paras seseorang, tetapi kita lebih mudah tertarik dengan keyakinan dan keperibadian mereka. Daya tarikan seseorang adalah lebih daripada sekadar penampilan. Penulis terlaris
New York Times
dan pengkaji biologi molekular, John Medina mendapati bahawa otak manusia mempunyai tempoh tumpuan yang sangat pendek. Otak kita tertarik kepada orang dan perkara yang menarik dan mengujakan. Oleh itu, jangan gunakan skrip sosial yang membosankan seperti”Awak apa khabar?” Dan “Dari mana awak berasal?” Anda harus berkongsi perasaan anda dan menjadi personaliti yang menarik daripada awal.

Pandangan pertama sukar untuk diubah. Orang menilai anda sejurus sewaktu anda mula berjalan ke dalam bilik. Jika kita menyingkirkan norma sosial dan berbalik kepada sains, tarikan berlaku dalam 30 saat pertama perjumpaan. Dan walaupun kita tidak suka mengakuinya, otak kita memutuskan jika kita tertarik kepada seseorang secara serta merta.

Ahli antropologi Universiti Rutgers, Helen Fisher mengkaji beratus-ratus pasangan yang sedang bercinta dan mendapati bahawa tubuh manusia mengetahui dalam masa satu saat sama ada seseorang itu secara fizikalnya menarik atau tidak. Kita mungkin tidak menyedarinya, tetapi otak kita membuat pertimbangan segera yang tahan lama dalam masa beberapa saat pertama bertemu dengan orang baru.

Semasa perbualan, bahasa tubuh boleh memberi kesan lebih daripada perkataan. Bahasa tubuh terbuka lebih menarik daripada sebarang pakaian, gaya rambut atau gerak tarian. Bahasa tubuh wanita dan lelaki juga berbeza. Berikut adalah gambaran keseluruhan bahasa badan wanita untuk diperhatikan:

Batang tubuh terbuka: Penyelidikan bahasa badan telah menunjukkan bahawa membiarkan batang tubuh, dada dan perut anda terbuka kepada dunia adalah cara terbaik untuk menunjukkan ketersediaan. Memeluk tubuh, memegang segelas jus di hadapan perut anda, memeriksa telefon di depan dada anda atau memeluk tas tangan ke pusat anda adalah cara menutup bahasa tubuh dan nampak tidak bersedia. Kajian telah menunjukkan bahawa kita sebenarnya menutup bahasa tubuh kita apabila kita berasa tertutup secara mental.

Tangan: Kita gemar melihat tangan orang lain. Kajian mendapati bahawa apabila kita tidak dapat melihat tangan orang lain, kita sukar mempercayai mereka. Apabila anda meletakkan tangan anda dalam poket, di bawah meja atau disembunyikan disebalik kot, daya tarikan anda akan berkurangan kerana orang tidak dapat membuka diri kepada anda.